sagorsarker/bangla-wikipedia huggingface dataset:
মনিরুজ্জামান মনির

মনিরুজ্জামান মনির (জন্ম: ২৮ জানুয়ারি, ১৯৫২) হলেন একজন বাংলাদেশী গীতিকার। ১৯৭০ সালে তিনি বেতারের তালিকাভুক্ত গীতিকার হন। পরে তিনি চলচ্চিত্রের জন্যেও গীত রচনা করেন। তার রচিত উল্লেখযোগ্য গানসমূহ হল "প্রথম বাংলাদেশ আমার শেষ বাংলাদেশ", "সূর্যোদয়ে তুমি সূর্যাস্তেও তুমি", "যে ছিল দৃষ্টির সীমানায়", "কি জাদু করিলা পিরিতি শিখাইলা"। বাংলাদেশী চলচ্চিত্রের গীত রচনায় অবদানের জন্য তিনি তিনবার জাতীয় চলচ্চিত্র পুরস্কার লাভ করেন। সঙ্গীতে অবদানের জন্য বাংলাদেশ সরকার তাকে ২০০৪ সালে একুশে পদকে ভূষিত করে।
মনিরুজ্জামান মনির ১৯৫২ সালের ২৮ জানুয়ারি তৎকালীন পূর্ব পাকিস্তানের (বর্তমান বাংলাদেশ) সিলেটের সুনামগঞ্জ জেলার তেঘরিয়ায় জন্মগ্রহণ করেন। চার ভাই ও তিন বোনের মধ্যে মনিরুজ্জামান তৃতীয়। ছোটবেলা থেকেই তিনি দৈনিক পয়গাম, দৈনিক পাকিস্তান, সবুজপাতায় নিয়মিত ছড়া লিখতেন। তার মামা উজির মিয়া ছিলেন সিলেট বেতারের কণ্ঠশিল্পী। তার সহযোগিতায় কিশোর বয়সেই তিনি বেতারের জন্য গান লেখার সুযোগ লাভ করেন। ১৯৭০ সালে তিনি বেতারের তালিকাভুক্ত গীতিকার হয়ে যান। ১৯৭৯ সালে প্রথম বাংলাদেশ গান রচনার জন্য বাংলাদেশের রাষ্ট্রপতি জিয়াউর রহমান মনিরুজ্জামান মনিরের সাথে দেখা করে তাকে বাংলাদেশ শিল্পকলা একাডেমিতে প্রবেশনারি কর্মকর্তা হিসাবে চাকরি দেন।
তার গানের সংখ্যা এক হাজারের মত। প্রায় দুইশ ছবিতে কাজ করেছেন। কিছু জনপ্রিয় গান :
ভারতীয় কিউপিড

ইন্ডিয়ান কিউপিড (বৈজ্ঞানিক নাম: "Everes lacturnus (Godart)") এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিয়োম্যাটিনি' উপগোত্রের সদস্য।
ভারতে প্রাপ্ত ইন্ডিয়ান কিউপিড এর উপপ্রজাতি হল-
এদের ভারত, অস্ট্রেলিয়া এবং ইন্দোমালয় এর বিভিন্ন অঞ্চলে দেখা যায়।
বিগ্রি দাঁরি

বিগ্রি দাঁরি (বৈজ্ঞানিক নাম: "Prosotas dubiosa(Semper)") এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিওম্মাটিনি' উপগোত্রের সদস্য।
বিগ্রি দাঁরি এর প্রসারিত অবস্থায় ডানার আকার ২২-২৬ মিলিমিটার দৈর্ঘ্যের হয়।
ভারতে প্রাপ্ত বিগ্রি দাঁরি এর উপপ্রজাতি হল-
এদের ভারতএর হিমালয় এর পাদদেশে ১৫০০ মিটার উচ্চতা পর্যন্ত প্রায় সর্বত্রই দেখা পাওয়া যায়। এছাড়া শ্রীলঙ্কা, মায়ানমার, জাভা, সুমাত্রা এবং অস্ট্রেলিয়া পর্যন্ত এদের বিচরণ ক্ষেত্র।
বিগ্রি দাঁরিরা এলোমেলো ভঙ্গীতে মাটির কাছাকাছি অনেক্ষণ ধরে উড়তে থাকে। ফুলের প্রতি আসক্তি দেখা যায়। অনেকসময় পচা পাতার উপর বসে থাকে।
তিলে ফিরকি

তিলে ফিরকি (বৈজ্ঞানিক নাম: "Arnetta atkinsoni (Wallace)") এক প্রজাতির ছোট আকারের প্রজাপতি যার শরীর ও ডানা বাদামী রঙের। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।
তিলে ফিরকি এর প্রসারিত অবস্থায় ডানার আকার ২৫-৩২ মিলিমিটার দৈর্ঘ্যের হয়।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
এই স্কিপার গোত্রীয় প্রজাতি আকারে ছোট এবং কালচে ও চকচকে জলপাই বাদামী বর্ণযুক্ত। সামনের ডানার উপরিতলসেল এর বহিঃঅন্তভাগে অর্দ্ধস্বচ্ছ কয়েকটি আঁকাবাঁকা হলুদ ছোপ বিদ্যমান। অ্যাপেক্স অথবা শীর্ষের খানিক নিচে কোস্টাল প্রান্তরেখার কাছাকাছি ৩টে ছোট তীর্যক এবং সংলগ্ন অর্দ্ধস্বচ্ছ ছোপ লক্ষ্য করা যায়। ডিসকাল অংশের মধ্যভাগে ২টি অনুরূপ তীর্যক ছোপ বর্তমান। তবে ১ খ নং ইন্টারস্পেসে কোন ছোপ দেখা যায় না। সামনের ডানার নিম্নতলে কমলা হলুদ এবং সবজে ফুটকি অ দাগে ছাওয়া এবং উপরিতলের অনুরূপ দাগ-ছোপ যুক্ত। পিছনের ডানার নিম্নতলে ডিসকাল অঞ্চলে ৪টি ছোট, সাদা অ সুস্পষ্ট ছোপের একটি বাঁকানো সারি এবং সেল এর শেষপ্রান্তে একটি ছোট সাদা চপ বর্তমান। পুরুষ নমুনায়, সামনের ডানার নিম্নতলে ডরসাম এর মধ্যবর্তী অনহশে কালো টিকি (tuft) দেখা যায়। আর্দ্র ঋতুরূপ নমুনায়, পিছনের ডানার নিম্নতল অনেকাংশেই কালচে ও অনেক সাদা ছপযুক্ত, তবে শুষ্ক ঋতুরূপে এই প্রজাতি বাল রঙ্গা এবং লালচে ও সাদা অথবা কালো ছোপযুক্ত হয়।
এদের উড়ান তুলনামূলকভাবে দূর্বল গতিতে ও ভিজে অথবা স্যাঁতস্যাঁতে ছোপ এ বসতে এবং পাখির বিষ্ঠাতে বসে খাদ্যগ্রহণ করতে দেখা যায়। পাহাড়ি অঞ্চলে ২৪০ মিটার উচ্চতায় এই প্রজাতির উপস্থিতি নথিভুক্ত রয়েছে। এপ্রিল, আগস্ট ও সেপ্টেম্বর মাসে এদের উড়ে বেড়াতে দেখা যায়।
স্পাইডার-ম্যান (২০০২-এর চলচ্চিত্র)

স্পাইডার-ম্যান স্যাম রেইমি পরিচালিত ২০০২ সালের মার্কিন সুপারহিরো চলচ্চিত্র। মারভেল কমিক্সের "একই নামের" কমিক বইয়ের চরিত্র অবলম্বনে ছবিটির চিত্রনাট্য লিখেছেন ডেভিড কোয়েপ। এতে নাম ভূমিকায় অভিনয় করেছেন টোবি ম্যাগুইয়ার। অন্যান্য প্রধান ভূমিকায় অভিনয় করেছেন কিয়ার্স্টন ডান্‌স্ট, উইলেম ডেফো, জেমস ফ্র্যাঙ্কো, রোজমেরি হ্যারিস, ও ক্লিফ রবার্টসন।
স্পাইডার-ম্যান ছবির উদ্বোধনী প্রদর্শনী হয় ২০০২ সালের ৩০ এপ্রিল ফিলিপাইনে এবং যুক্তরাষ্ট্রে ছবিটি মুক্তি পায় ২০০২ সালের ৩ মে। ছবিটি সমালোচকদের প্রশংসা লাভ করে এবং ব্যবসায়িকভাবেও সফল হয়। সেসময়ে এটিই একমাত্র ছবি যা প্রথম সপ্তাহে $১০০ মিলিয়ন আয় করে, প্রথম সপ্তাহের আয়ে সর্বকালের সেরা স্থান অধিকার করে, এবং কমিক বই থেকে নির্মিত সবচেয়ে সফল চলচ্চিত্র। বিশ্বব্যাপী $৮২১.৭ মিলিয়ন আয় করা ছবিটি ২০০২ সালের তৃতীয় সর্বোচ্চ আয়কারী চলচ্চিত্র এবং সর্বকালের সর্বোচ্চ আয়ের তালিকায় ৫৬তম স্থানে রয়েছে (মুক্তির সময় ছিল সপ্তম)। ছবিটি ৭৫তম একাডেমি পুরস্কারে শ্রেষ্ঠ ভিজুয়াল ইফেক্টস ও শ্রেষ্ঠ শব্দ সংযোজনের জন্য মনোনীত হয়। এই ছবির সাফ্যলের ধারাবাহিকতায় এর আরও দুটি অনুবর্তী পর্ব, "স্পাইডার-ম্যান ২" (২০০৪) এবং "স্পাইডার-ম্যান ৩" (২০০৭), নির্মিত হয়।
স্পাইডার-ম্যান ছবিটি দুটি বিভাগে (শ্রেষ্ঠ ভিজুয়াল ইফেক্টস ও শ্রেষ্ঠ শব্দ সংযোজন) একাডেমি পুরস্কারের মনোনয়ন লাভ করে। কিন্তু শ্রেষ্ঠ ভিজুয়াল ইফেক্টস বিভাগে "" এবং শ্রেষ্ঠ শব্দ সংযোজন বিভাগে "শিকাগো" চলচ্চিত্রের কাছে হেরে যায়। কিয়ার্স্টন ডান্‌স্ট শ্রেষ্ঠ অভিনেত্রীর জন্য এম্পায়ার পুরস্কার ও এমটিভি মুভি পুরস্কার লাভ করেন এবং টোবি ম্যাগুইয়ার-কিয়ার্স্টন ডান্‌স্ট জুটি শ্রেষ্ঠ চুম্বনের জন্য এমটিভি মুভি পুরস্কার লাভ করেন। ড্যানি এলফম্যান শ্রেষ্ঠ সঙ্গীতের জন্য স্যাটার্ন পুরস্কার ও বিএমআই ফিল্ম ও টিভি পুরস্কার লাভ করেন।
২০০৩ সালে জানুয়ারি মাসে সনি ঘোষণা দেয় স্পাইডার-ম্যান ছবির অনুবর্তী পর্বের কাজ চলছে, ছবিটি প্রযোজনা ও পরিচালনা করবে স্যাম রেইমি। ২০০৩ সালে ১৫ মার্চ এক ট্রেইলারে প্রকাশিত হয় "স্পাইডার-ম্যান ২" ছবিটি ২০০৪ সালের ৩০ জুন মুক্তি পাবে। স্পাইডার-ম্যান ছবির দ্বিতীয় অনুবর্তী পর্ব ও স্পাইডার-ম্যান ধারাবাহিকের শেষ চলচ্চিত্র "স্পাইডার-ম্যান ৩" ২০০৭ সালের ৪ মে মুক্তি পায়। এই ছবিটিও পরিচালনা করেছেন স্যাম রেইমি।
স্পাইডার-ম্যান ২

স্পাইডার-ম্যান ২ () স্যাম রেইমি পরিচালিত ২০০৪ সালের মার্কিন সুপারহিরো চলচ্চিত্র। মারভেল কমিক্সের "দি অ্যামেজিং স্পাইডার-ম্যান" কমিক বইয়ের চরিত্র অবলম্বনে ছবিটির গল্প লিখেছেন আলফ্রেড গফ, মাইলস মিলার ও মাইকেল শাবন এবং চিত্রনাট্য লিখেছেন আলভিন সার্জেন্ট। এটি "স্পাইডার-ম্যান" চলচ্চিত্রের অনুবর্তী পর্ব। পূর্বের চলচ্চিত্রের ন্যায় এই ছবিতেও নাম ভূমিকায় অভিনয় করেছেন টোবি ম্যাগুইয়ার এবং কিয়ার্স্টন ডান্‌স্ট, জেমস ফ্র্যাঙ্কো ও রোজামেরি হ্যারিস তাদের স্ব-স্ব চরিত্রে অভিনয় করেছেন।
স্পাইডার-ম্যান ছবির উদ্বোধনী প্রদর্শনী হয় ২০০৪ সালের ২২ জুন ফিলিপাইনের মান ভিলেজ থিয়েটারে এবং যুক্তরাষ্ট্রে ছবিটি সাধারণ ও আইম্যাক্স প্রেক্ষাগৃহে মুক্তি পায় ২০০৪ সালের ৩০ জুন। ছবিটি সমালোচকদের প্রশংসা লাভ করে এবং ব্যবসায়িকভাবেও সফল হয়। বিশ্বব্যাপী $৭৮৩.৮ মিলিয়ন আয় করা ছবিটি ২০০৪ সালের তৃতীয় সর্বোচ্চ আয়কারী চলচ্চিত্র। ছবিটি ৭৭তম একাডেমি পুরস্কারে শ্রেষ্ঠ ভিজুয়াল ইফেক্টসের জন্য পুরস্কার লাভ করে এবং শ্রেষ্ঠ শব্দ সম্পাদনা ও শ্রেষ্ঠ শব্দ সংযোজনের জন্য মনোনীত হয়। এছাড়া স্যাটার্ন পুরস্কারে ছবিটি শ্রেষ্ঠ ফ্যান্টাসি চলচ্চিত্র এবং স্যাম রেইমি শ্রেষ্ঠ পরিচালকের পুরস্কারসহ পাঁচটি পুরস্কার লাভ করে। এই ছবিটিকে অন্যতম সেরা সুপারহিরো চলচ্চিত্র হিসেবে অভিহিত করা হয় এবং এর সাফ্যলের ধারাবাহিকতায় এর অনুবর্তী পর্ব "স্পাইডার-ম্যান ৩" (২০০৭) নির্মিত হয়।
স্পাইডার-ম্যান ২ ছবিটি শ্রেষ্ঠ ভিজুয়াল ইফেক্টস বিভাগে একাডেমি পুরস্কার লাভ করে এবং দুটি বিভাগে (শ্রেষ্ঠ শব্দ সম্পাদনা ও শ্রেষ্ঠ শব্দ সংযোজন) একাডেমি পুরস্কারের মনোনয়ন লাভ করে। কিন্তু শ্রেষ্ঠ শব্দ সম্পাদনা বিভাগে "দ্য ইনক্রেডিবলস" এবং শ্রেষ্ঠ শব্দ সংযোজন বিভাগে "রে" চলচ্চিত্রের কাছে হেরে যায়। ছবিটি শ্রেষ্ঠ ফ্যান্টাসি চলচ্চিত্র, শ্রেষ্ঠ পরিচালক, শ্রেষ্ঠ অভিনেতা, শ্রেষ্ঠ লেখনী, এবং শ্রেষ্ঠ বিশেষ ইফেক্টসের জন্য স্যাটার্ন পুরস্কার লাভ করে এবং শ্রেষ্ঠ পার্শ্ব অভিনেতা ও শ্রেষ্ঠ সঙ্গীতের মনোনয়ন লাভ করে। বাফটা পুরস্কারে ছবিটি শ্রেষ্ঠ ভিজুয়াল ইফেক্টস ও শ্রেষ্ঠ শব্দগ্রহণ বিভাগে মনোনয়ন লাভ করে কিন্তু যথাক্রমে "দ্য ডে আফটার টুমরো" ও "রে"-এর কাছে হেরে যায়।
২০০২ সালের ৩ এপ্রিল, স্পাইডার-ম্যান ধারাবাহিকের প্রথম চলচ্চিত্র "স্পাইডার-ম্যান" মুক্তি পায়। ছবিটি পরিচালনা করেন স্যাম রেইমি। স্পাইডার-ম্যান ২ ছবির অনুবর্তী পর্ব ও স্পাইডার-ম্যান ধারাবাহিকের শেষ চলচ্চিত্র "স্পাইডার-ম্যান ৩" ২০০৭ সালের ৪ মে তারিখে মুক্তি পায়। এই ছবিটিও পরিচালনা করেছেন স্যাম রেইমি।
ক্রিস কেগল

ক্রিস কেগল (Chris Cagle) যুক্তরাষ্ট্রীয় গায়ক-গীতিকার-গিটারিস্ট। তিনি কান্ট্রি মিউজিক এর জন্য খ্যাত। ১০ নভেম্বর ১৯৬৮ সালে সুগার ল্যান্ড, টেক্সাসে জন্মগ্রহণ করেন।
স্পাইডার-ম্যান ৩

স্পাইডার-ম্যান ৩ () স্যাম রেইমি পরিচালিত ২০০৭ সালের মার্কিন সুপারহিরো চলচ্চিত্র। মারভেল কমিক্সের "স্পাইডার-ম্যান" কমিক বইয়ের চরিত্র অবলম্বনে ছবিটির গল্প লিখেছেন স্যাম রেইমি ও ইভান রেইমি এবং চিত্রনাট্য লিখেছেন স্যাম রেইমি, ইভান রেইমি ও আলভিন সার্জেন্ট। এটি স্পাইডার-ম্যান চলচ্চিত্র ধারাবাহিকের শেষ পর্ব এবং "স্পাইডার-ম্যান" ও "স্পাইডার-ম্যান ২" চলচ্চিত্রের অনুবর্তী পর্ব। পূর্বের চলচ্চিত্র দুটির ন্যায় এই ছবিতেও নাম ভূমিকায় অভিনয় করেছেন টোবি ম্যাগুইয়ার এবং কিয়ার্স্টন ডান্‌স্ট, জেমস ফ্র্যাঙ্কো ও রোজামেরি হ্যারিস তাদের স্ব-স্ব চরিত্রে অভিনয় করেছেন।
স্পাইডার-ম্যান ছবির উদ্বোধনী প্রদর্শনী হয় ২০০৭ সালের ১৬ এপ্রিল টোকিওর রুপ্পঞ্জি হিল মরি টাওয়ারে এবং যুক্তরাষ্ট্রে ছবিটি সাধারণ ও আইম্যাক্স প্রেক্ষাগৃহে মুক্তি পায় ২০০৭ সালের ৪ মে। ছবিটি ব্যবসায়িকভাবে সফল হয়। বিশ্বব্যাপী $৮৯০.৯ মিলিয়ন আয় করা ছবিটি এই ফ্রাঞ্চাইজির সর্বোচ্চ আয়কারী চলচ্চিত্র। এই সাফল্যের ধারাবাহিকতার ২০১১ সালে "স্পাইডার-ম্যান ৪" নামে একটি ছবির কাজ শুরু করলেও পরে "দি অ্যামেজিং স্পাইডার-ম্যান" (২০১২) চলচ্চিত্র মুক্তির জন্য এই ছবির কাজ বাদ দেওয়া হয়।
স্পাইডার-ম্যান ৩ ছবিটি শ্রেষ্ঠ ভিজুয়াল ইফেক্টস বিভাগে বাফটা পুরস্কার, শ্রেষ্ঠ ফ্যান্টাসি চলচ্চিত্র, শ্রেষ্ঠ পরিচালক, শ্রেষ্ঠ পার্শ্ব অভিনেতা ও শ্রেষ্ঠ ভিজুয়াল ইফেক্টস বিভাগে স্যাটার্ন পুরস্কার, এবং শ্রেষ্ঠ অ্যানিমেশন ইফেক্টস বিভাগে অ্যানি পুরস্কারের মনোনয়ন লাভ করে, কিন্তু কোন পুরস্কার জয় করতে পারে নি।
মীর্জা মহল, নাটোর

মির্জা মহল (Hindi: मृधमहल or "Mridha Mohol Jomidarbari") আক্ষরিক অর্থে রাজপুত্রের প্রাসাদ (ফার্সী ""মীর্জা"" (میرز) মানে রক্তের রাজপুত্র এবং ""মহল"" (محل) মানে প্রসাদ) যা, নাটোরের জমিদারদের  দ্বারা পরিচালিত ছিল ।
এটি ১৮৮৬ সালে জহির শাহ মির্জা দ্বারা নির্মিত হয়েছিল। এটি ১৮৯৭ আসাম ভূমিকম্প এর ফলে ধ্বংসপ্রাপ্ত হয় এবং মির্জা জাফর এর পুনর্নির্মাণ করেন । এটির অবস্থান বাংলাদেশ এর (নাটোর জেলা, রাজশাহী বিভাগ) এবং পূর্বে এটি বেঙ্গল প্রেসিডেন্সি, ব্রিটিশ সাম্রাজ্য এর অন্তর্ভুক্ত ছিল ।
মাইক্রোসফট ভিজুয়াল সি++

মাইক্রোসফট ভিজুয়াল সি++ (প্রায়ই সংক্ষেপে MSVC (এমএসভিসি)) হচ্ছে সি, সি++, ও সি++/সিএলআই প্রোগ্রামিং ভাষার জন্য মাইক্রোসফট থেকে একটি সমন্বিত উন্নয়ন পরিকল্পনা (আইডিই) পণ্য। এমএসভিসি হচ্ছে মালিকানা সফটওয়্যার; এটি মূলত একটি স্বতন্ত্র পণ্য ছিল, কিন্তু পরে ভিজুয়াল স্টুডিওর একটি অংশ হয়ে ওঠে এবং পরীক্ষামূলক এবং বিনামূল্য উভয়ই আকারসমূহে পাওয়া যায়। এটি সি++ কোড, উন্নয়নশীল এবং ডিবাগিং করার জন্য সরঞ্জামগুলি, বিশেষ করে, উইন্ডোজ এপিআই, ডাইরেক্টএক্স এবং .নেট ফ্রেমওয়ার্কের কোড লেখার জন্য।
অনেক অ্যাপ্লিকেশন সঠিকভাবে কাজ করার জন্য পুনর্বিন্যাসযোগ্য ভিজুয়াল সি++ প্যাকেজগুলির প্রয়োজন। এই প্যাকেজগুলি প্রায়ই অ্যাপ্লিকেশনসমূহে স্বাধীনভাবে ইনস্টল করা হয়, যা শুধুমাত্র একবার এটি ইনস্টল করার সময় একাধিক অ্যাপ্লিকেশন প্যাকেজ ব্যবহার করার অনুমতি দেয়। এই ভিজুয়াল সি++ পুনর্বিন্যাসযোগ্য এবং রানটাইম প্যাকেজগুলি বেশিরভাগই আদর্শ লাইব্রেরিগুলির জন্য ইনস্টল করা হয় যা অনেক অ্যাপ্লিকেশন ব্যবহার করে।
বিগ ই (কুস্তিগির)

ইতোর ইওয়েন (জন্ম: মার্চ ১, ১৯৮৬) হলেন একজন মার্কিন পেশাদার কুস্তিগির, সাবেক ভারোত্তলনকারী এবং সাবেক আমেরিকান ফুটবল খেলোয়াড়। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি র ব্র্যান্ডে বিগ ই নামে কুস্তি করেন। তিনি বর্তমানে দ্য নিউ ডে এর সদস্য, যেখানে তার সাথে রয়েছেন কফি কিংস্টন এবং জেভিয়ের উডস।তিনি বর্তমান ডাব্লিউডাব্লিউই চ্যাম্পিয়ন।
২০০৯ সালে ডাব্লিউডাব্লিউইর সাথে সংযুক্ত হবার পূর্বে, ইওয়েন একজন ভারোত্তলনকারী ছিলেন। তখন তিনি মার্কিন যুক্তরাষ্ট্র ভারোত্তলন চ্যাম্পিয়ন ছিলেন। ডাব্লিউডাব্লিউই তে তিনি ১বার ও বর্তমান ডাব্লিউডাব্লিউই চ্যাম্পিয়ন,তিনি ৩ বার ডাব্লিউডাব্লিউই আন্তঃমহাদেশীয় চ্যাম্পিয়নশিপ, ১০বার ডাব্লিউডাব্লিউই ট্যাগ টিম চ্যাম্পিয়নশিপ এবং ১ বার এনএক্সটি চ্যাম্পিয়নশিপ (তখন তিনি ডাব্লিউডাব্লিউইর উন্নয়নমূলক ব্রান্ড এনএক্সটিতে ছিলেন) জয়লাভ করেছেন। দ্য নিউ ডে ট্যাগ টিমের সদস্য হিসেবে তিনি ডাব্লিউডাব্লিউইর ইতিহাসে সবচেয়ে বেশি দিন রাজত্ব করা ডাব্লিউডাব্লিউই ট্যাগ টিম চ্যাম্পিয়ন ছিলেন।
শৈলবালা ঘোষজায়া

শৈলবালা ঘোষজায়া (২ মার্চ, ১৮৯৪ - ২১ সেপ্টেম্বর, ১৯৭৪) একজন খ্যাতনামা বাঙালি সাহিত্যিক। বাংলায় বহু উপন্যাস, ছোটগল্প রচনা করেছিলেন তিনি।
শৈলবালা পিতার কর্মস্থল বাংলাদেশের কক্সবাজারে জন্মগ্রহণ করেন। পরে পিতা, ডাক্তার কুঞ্জবিহারী নন্দী অবসর গ্রহণ করে বর্ধমান জেলায় চলে আসেন। তার বাল্যকাল বর্ধমানে অতিবাহিত হয়। ১৯০৭ সালে বর্ধমানের মেমারী গ্রামের নরেন্দ্রমোহন ঘোষের সাথে তার বাল্য বিবাহ হয়। তিনি বর্ধমান রাজ বালিকা বিদ্যালয়ের কৃতি ছাত্রী ছিলেন। পিতা ও জ্যেষ্ঠ ভ্রাতার কাছে প্রাথমিক শিক্ষা পান। বিবাহের পরে লেখাপড়ার পরিবেশ ছিলনা কিন্তু তিনি লুকিয়ে রাত জেগে পড়তেন ও লিখতেন। "শেখ আন্দু" উপন্যাসটি লিখে স্বামীর হাত দিয়ে তিনি প্রবাসী পত্রিকায় পাঠান। এই রচনাটিই তাকে খ্যাতি এনে দেয়। বাংলা নারী প্রগতিশীল সাহিত্যে শৈলবালা ঘোষজায়া একটি গুরুত্বপূর্ণ স্থান অধিকার করে আছেন।
১৩২১ বঙ্গাব্দে শৈলবালা শেখ আন্দু উপন্যাসটি লিখে প্রবাসী (পত্রিকা) তে পাঠালে সেটি পরের বছর প্রকাশিত হয় এবং বাংলা সাহিত্যজগতে আলোড়ন তোলে। এই আধুনিক চিন্তার উপন্যাসের নায়ক দরিদ্র মুসলিম ও নায়িকা হিন্দু। এই উপন্যাসের পর তিনি রক্ষণশীল সমাজের আক্রমণ ও সমালোচনার সম্মুখীন হন। কবিকঙ্কন চন্ডীর ওপর গবেষণামূলক প্রবন্ধ লিখে সরস্বতী উপাধি পান তিনি। শৈলবালা ঘোষজায়ার প্রকাশিত ৩৮ টি গ্রন্থ ছাড়াও বিভিন্ন মাসিকপত্রে উপন্যাস, আত্মজীবনী ছোটগল্প ইত্যাদি প্রকাশিত ও সমাদৃত হয়েছে। শিশুদের জন্যে রহস্য উপন্যাসও লিখেছেন তিনি। তার রচিত গ্রন্থগুলির মধ্যে নমিতা, জন্ম অপরাধী, জন্ম অভিশপ্তা, মঙ্গল মঠ, মনীষা, ইমানদার, মুচি, বিনির্ণয়, গঙ্গাজল, তেজস্বতী, চৌকো চোয়াল, জয়পতাকা, স্মৃতিচিহ্ন, অন্তরের পথে ইত্যাদি উল্লেখযোগ্য। শ্বশুরগৃহে সাহিত্যচর্চা প্রায় নিষিদ্ধ ছিল, তার স্বামী নরেন্দ্রমোহন তার সাহিত্যের পৃষ্ঠপোষক ছিলেন কিন্তু দুর্ভাগ্যবশত নরেন্দ্রমোহন উন্মাদ রোগাক্রান্ত হয়ে যান ও তার আক্রমণে শৈলবালা নিজে এক চোখের দৃষ্টি হারান। স্বামী মারা গেলে তিনি একটি আশ্রমে থেকে লেখালিখি চালিয়ে গিয়েছিলেন দীর্ঘকাল অবধি। তার সাহিত্যসেবার জন্যে নদীয়ার মানদ মন্ডলী তাকে 'সাহিত্য ভারতী' ও 'রত্নপ্রভা' উপাধি প্রদান করে। কলকাতার স্নাতক মহিলা সংস্থা ও সাহিত্যকার যৌথ উদ্যোগে লীলা মজুমদার এবং মহাশ্বেতা দেবীর পরিচালনায় অনুষ্ঠিত সাহিত্যিক সম্বর্ধনা সভায় তাকে সম্মানিত করা হয়।
শেষ জীবন তিনি পুরুলিয়া জেলার মুরারডির নিকট রামচন্দ্রপুর শ্মশানে বিজয়কৃষ্ণ গোস্বামী নামাঙ্কিত আশ্রমে কাটান। বিপ্লবী অন্নদাপ্রসাদ বা স্বামী অসীমানন্দের তৈরী এই আশ্রমে তিনি থাকতেন। ১৯৭৪ সালে মারা যান শৈলবালা ঘোষজায়া।
বাহাদুর নারিমান কাভিনা

লেফটেন্যান্ট কমান্ডার বাহাদুর নারিমান কাভিনা (জন্ম:? - মৃত্যু: ৩০ জুন, ২০১৭) ব্রিটিশ ভারতে জন্মগ্রহণকারী বিশিষ্ট ভারতীয় নৌ-কর্মকর্তা ও আইএনএস নিপাতের কমান্ডিং অফিসার ছিলেন। তিনি পাকিস্তানের করাচি বন্দর আক্রমণের প্রধান রূপকার ছিলেন তিনি। এছাড়াও, ৪ ডিসেম্বর, ১৯৭১ তারিখে পাকিস্তানি নৌবাহিনীর সদর দফতর আক্রমণের নেতৃত্ব দেন ভারতীয় নৌবাহিনীর জাহাজ নিপাতের কমান্ডিং অফিসার বিএন কাভিনা।
১৯৭১ সালের যুদ্ধে ভারতীয় নৌবাহিনী তাদের কার্যক্রম পরিচালনায় নতুন মিসাইল বোটের প্রচলন ঘটায়। সামগ্রিক দিক বিবেচনায় এনে ও যুদ্ধকালীন খরচের সাথে এর অঙ্গাঙ্গী সম্পর্ক বিরাজমান ছিল। আন্দামান দ্বীপপুঞ্জে আইএনএস বিক্রান্তের উপস্থিতিতে সফলভাবে এ ধরনের অভিযানগুলো পরিচালিত হয়েছিল। রুশ নির্মিত ভারতীয় নৌবাহিনীর মিসাইলবাহী রণতরীগুলো একে-অপরের সাথে যোগাযোগ রক্ষা করে মিসাইল আক্রমণ পরিচালনায় অগ্রসর হয় ও পাকিস্তানি নৌবাহিনীকে বিভ্রান্তির দিকে এগিয়ে নিয়ে যায়।
১৯৭১ সালের পাক-ভারত যুদ্ধে ট্রাইডেন্ট অভিযান সাঙ্কেতিক নামের এই অভিযানে নিপাত, নির্ঘাট ও বীর - এ তিনটি বিদ্যুৎ শ্রেণীর মিসাইলবাহী নৌ-জাহাজের সমন্বয়ে ২৫তম মিসাইল স্কোয়াড্রন গঠিত হয়েছিল। করাচিতে অবস্থিত পাকিস্তান নৌবাহিনীর সদর দফতরে দ্রুতগতিতে নৌ অবরোধ পরিচালনা করে। ছোট ধরনের রণতরী পিএনএস খাইবার, এমভি ভেনাস চ্যালেঞ্জার, পিএনএস শাহ জাহান ও পিএনএস মুহাফিজকে ধ্বংস করে ভারতীয় রণতরী করাচি বন্দর থেকে ২৬ কিলোমিটার দূরে অবস্থান নেয়। আইএনএস নিপাতের রাডারে তৈলবাহী ট্যাঙ্ক ও শোধনাগার দেখা গেলে নিপাত দুইটি কাজে অগ্রসর হয়। তৈলবাহী ট্যাঙ্ক ও শোধনাগারে আঘাত হেনে ট্রাইডেন্ট অভিযান পূর্ণাঙ্গভাবে উজ্জ্বীবনীশক্তি নিয়ে বোম্বের উদ্দেশ্যে গমন করে। এরপর থেকেই ৪ ডিসেম্বর তারিখকে নৌদিবসরূপে পালন করে থাকে।
সফলভাবে এ অভিযান পরিচালনার স্বীকৃতিস্বরূপ এবং অসম্ভব সাহসিকতাপূর্ণ ও জীবনবাজী রেখে নৌ অভিযানের সাথে জড়িত তৎকালীন ক্যাপ্টেন ও পরবর্তীতে ভাইস এডমিরাল গুলাব মোহনলাল হিরণনন্দীকে নৌসেনা পদক, স্ট্রাইক গ্রুপ কমান্ডার যাদবকে মহাবীর চক্র পদক এবং তাকেসহ আইএনএস নির্ঘাট ও আইএনএস বীরের কমান্ডিং অফিসার যথাক্রমে ইন্দ্রজিৎ শর্মা ও ওম প্রকাশ মেহতাকে বীরচক্র পদকে ভূষিত করা হয়। এছাড়াও, আইএনএস নির্ঘাটের মাস্টার চিফ এম. এন. সাঙ্গালকে রাষ্ট্রপতি কর্তৃক অনুমোদিত বীরচক্র পদকে ভূষিত করা হয়েছিল।
১৯৭১ সালের যুদ্ধে বিজয়ী এই বীরসেনানী ১ জুলাই, ২০১৭ তারিখে অস্ট্রেলিয়ার অ্যাডিলেডে নিজ পুত্রের সাথে অবস্থানকালে বার্ধক্যজনিত কারণে ৮০ বছর বয়সে দেহাবসান ঘটে বলে এক জ্যেষ্ঠ নৌ-কর্মকর্তা জানিয়েছেন।
ছোট ধলাকপাল রাজহাঁস

এই প্রজাতির দেহ ধূসর পালকদ্বারা আবৃত তবে পেছনের অংশ সাদা পালক আছে। পায়ের রং হলদে। কপাল বড় ও সাদা।
এই প্রজাতিটি আর্মেনিয়া; আজারবাইজান; বেলারুশ; বসনিয়া ও হার্জেগোভিনা; বুলগেরিয়া; চীন; ক্রোয়েশিয়া; এস্তোনিয়া; ফিনল্যান্ড; জর্জিয়া; জার্মানি; গ্রীস; হাঙ্গেরি; ইরান, ইরাক; জাপান; কাজাখস্তান; কোরিয়া; লাতভিয়া; ম্যাসেডোনিয়া, মঙ্গোলিয়া; মন্টিনিগ্রো; নরওয়ে; পোল্যান্ড; রুমানিয়া; রাশিয়া; সার্বিয়া; চেক প্রজাতন্ত্র; সুইডেন; সিরিয়া; তাজিকিস্তান; তুরস্ক; তুর্কমেনিস্তান; ইউক্রেইন; উজবেকিস্তান দেশে বিচরণ করে।
এই পাখির বৈশ্বিক অবস্থা সংকটাপন্ন, অনিশ্চিত ও অনুমান নির্ভর। বাংলাদেশে এর অবস্থান অনিশ্চিত ও অনুমান নির্ভর।
চ্যাড গ্যাবল

চার্লস বেটস (জন্ম: মার্চ ৮, ১৯৮৬) হলেন একজন মার্কিন পেশাদার কুস্তিগির এবং সাবেক অপেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে চ্যাড গ্যাবল নামে কুস্তি করেন। তিনি বর্তমানে আমেরিকান আলফার সদস্য। উক্ত ট্যাগ টিমে তার সাথে আরো রয়েছেন জেসন জর্ডান, তারা উভয়ে হচ্ছেন সাবেক ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন।
জেমস এলসওর্থ (কুস্তিগির)

জেমস এলসওর্থ মরিস (জন্ম: ডিসেম্বর ১১, ১৯৮৪) হলেন একজন মার্কিন পেশাদার কুস্তিগির এবং পেশাদার কুস্তি সহায়তাকারক। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে জেমস এলসওর্থ নামে কুস্তি করেন। পূর্বে মরিস "প্রিটি" জিমি ড্রিম নামে স্বাধীন সার্কিটে কুস্তি করেছেন।
দি অ্যামেজিং স্পাইডার-ম্যান (২০১২-এর চলচ্চিত্র)

দি অ্যামেজিং স্পাইডার-ম্যান (ইংরেজি: The Amazing Spider-man) ২০১২ সালে মুক্তিপ্রাপ্ত একটি মার্কিন সুপার-হিরো চলচ্চিত্র। এটি "একই নামের" মারভেল কমিক চরিত্র স্পাইডার-ম্যান অবলম্বনে নির্মিত হয়েছে। চলচ্চিত্রটি পরিচালনা করেছেন মার্ক ওয়েব এবং পরিবেশক কলাম্বিয়া পিকচার্স। এই ছবির গল্প লিখেছেন জেমস ভেন্ডারবিল্ট এবং চিত্রনাট্য লিখেছেন জেমস ভেন্ডারবিল্ট, আলভিন সার্জেন্ট ও স্টিভ ক্লোভস। এতে নাম ভূমিকায় অভিনয় করেন অ্যান্ড্রু গারফিল্ড এবং অন্যান্য প্রধান চরিত্রে অভিনয় করেন এমা স্টোন, রাইস ইফানস, ক্যাম্পবেল স্কট, ইরফান খান, মার্টিন শিন, এবং স্যালি ফিল্ড।
"দি অ্যামেজিং স্পাইডার-ম্যান" চলচ্চিত্রের কাজ শুরু হয় "স্পাইডার-ম্যান ৪" চলচ্চিত্রের কাজ পরিত্যক্ত হওয়ার পর। জেমস ভেন্ডারবিল্ট ছবির গল্প রচনা করেন এবং আলভিন সার্জেন্ট ও স্টিভ ক্লোভস তাকে চিত্রনাট্য উন্নয়নে সহায়তা করেন। ছবির মূল চিত্রগ্রহণ শুরু হয় ২০১০ সালের ডিসেম্বর মাসে লস অ্যাঞ্জেলেসে এবং পরে নিউ ইয়র্কে চলচ্চিত্রের দৃশ্যায়ন চলে। ২০১১ সালের এপ্রিল মাসে ছবির নির্মাণ-পরবর্তী কাজ শুরু হয়।
ছবিটির উদ্বোধনী প্রদর্শনী হয় ২০১২ সালের ৩০ জুন টোকিওতে এবং ২০১২ সালের ৩ জুলাই মার্কিন যুক্তরাষ্ট্রে টুডি, থ্রিডি এবং আইম্যাক্স থ্রিডি প্রেক্ষাগৃহে মুক্তি পায়। একই বছর নভেম্বর মাসে ছবিটির হোম ভিডিও প্রকাশিত হয়। চলচ্চিত্রটি মূলত ইতিবাচক সমালোচনা অর্জন করে। বিশ্বব্যাপী এটি $৭৫৭.৯ মিলিয়ন ডলারের ব্যবসা করে ২০১২ সালের সর্বোচ্চ আয়কারী চলচ্চিত্রের সপ্তম স্থান অধিকার করে। এই চলচ্চিত্রের অনুবর্তী পর্ব "দি অ্যামেজিং স্পাইডার-ম্যান" ২০১৪ সালের ২ মে মুক্তি পায়।
২০১০ সালে মে মাসে দ্য হলিউড রিপোর্টার-এ প্রকাশিত হয় পরিচালক মার্ক ওয়েব এই চলচ্চিত্রের নাম ভূমিকার জন্য জেমি বেল, আল্ডেন এরেনরেইখ, ফ্রাঙ্ক ডিলান, ওসে হেবল, অ্যান্ড্রু গারফিল্ড ও জশ হাচারসনদের কথা ভাবছেন। ২০১০ সালে জুন মাসে লস অ্যাঞ্জেলেস টাইমস-এ প্রকাশিত তালিকায় এদের সাথে অ্যারন জনসন ও আন্তন ইয়েলচিন এর নামও দেখা যায়। বেল, এরেনরেইক, গারফিল্ড, ইয়েলচিন, লোগান লারমান ও মাইকেল আঙ্গারানোর স্ক্রিন টেস্ট নেওয়া হয়। ২০১০ সালে ১ জুলাই গারফিল্ডকে চূড়ান্ত পছন্দ হিসেবে মুখ্য চরিত্রে নির্বাচন করা হয়।
এন্টারটেইনমেন্ট উইকলিতে প্রথমে প্রকাশিত হয় মেরি জেন ওয়াটসন ও গোয়েন স্টেসি দুটি চরিত্রই থাকবে, পরে দ্য র‍্যাপ ওয়েবসাইটে বলা হয় শুধু গোয়েন স্টেসি থাকবে। ২০১০ সালের আগস্টে দ্য হলিউড রিপোর্টার-এ প্রকাশিত তালিকায় নাম আসা শিল্পীরা হলেন লিলি কলিন্স, অফেলিয়া লভিবন্ড, ইমোজেন পুটস, টেরেসা পালমার, এমা রবার্টস, ও মেরি এলিজাবেথ উইনস্টেড। ২০১০ সালে সেপ্টেম্বর মাসে ভ্যারাইটি ম্যাগাজিনের তালিকায় এদের সাথে এমা স্টোন ও মিয়া ওয়াসিকভস্কার নাম যুক্ত হয় এবং পরে আরো যুক্ত হয় ডায়ানা অ্যাগ্রন, জর্জিনা হেইগ ও ডমিনিক ম্যাকএলিগটদের নাম। ২০১০ সালে ৫ অক্টোবর এমা স্টোনকে চূড়ান্ত পছন্দ হিসেবে নির্বাচন করা হয়।
স্পাইডার-ম্যান: হোমকামিং

স্পাইডার-ম্যান: হোমকামিং (ইংরেজি: Spider-Man: Homecoming) ২০১৭ সালে মুক্তিপ্রাপ্ত মার্কিন সুপারহিরো চলচ্চিত্র, যা মারভেল কমিকসের কমিক বই "স্পাইডার-ম্যান" অবলম্বনে নির্মিত হয়েছে। ছবিটি যৌথভাবে প্রযোজনা করেছে কলাম্বিয়া পিকচার্স ও মার্ভেল স্টুডিওজ এবং পরিবেশনা করেছে সনি পিকচার্স রিলিজিং। জোনাথন গোল্ডস্টেইন, জন ফ্রান্সিস ডেলি, জন ওয়াটস, ক্রিস্টোফার ফোর্ড, ক্রিস ম্যাক্কিনা, ও এরিক সমারসের গল্প ও চিত্রনাট্য অবলম্বনে ছবিটি পরিচালনা করেছেন জন ওয়াটস। এতে নাম ভূমিকায় রয়েছেন টম হল্যান্ড এবং অন্যান্য প্রধান চরিত্রে অভিনয় করেছেন মাইকেল কিটন, জন ফ্যাভরো, যেনদায়া, ডোনাল্ড গ্লোভার, মারিসা টোমে, ও রবার্ট ডাউনি জুনিয়র।
স্পাইডার-ম্যান: হোমকামিং ছবির উদ্বোধনী প্রদর্শনী হয় ২০১৭ সালের ২৮ জুন হলিউডের টিসিএল চাইনিজ থিয়েটারে এবং যুক্তরাষ্ট্রে ২০১৭ সালের ৭ জুলাই থ্রিডি, আইম্যাক্স ও আইম্যাক্স থ্রিডিতে মুক্তি পায়।
২০১৭ সালের ২৮ জুন হলিউডের টিসিএল চাইনিজ থিয়েটারে স্পাইডার-ম্যান: হোমকামিং ছবিটির উদ্বোধনী প্রদর্শনী অনুষ্ঠিত হয়। ছবিটি ২০১৭ সালের ৫ জুলাই যুক্তরাজ্যে এবং ৬ জুলাই অন্যান্য আন্তর্জাতিক বাজারে মুক্তি পায়। মার্কিন যুক্তরাষ্ট্রে ছবিটি ৭ জুলাই ৪,৩৪৮টি প্রেক্ষাগৃহে মুক্তি পায়, যার মধ্যে ৩৯২টি আইম্যাক্স ও আইম্যাক্স থ্রিডি এবং ৬০১টি প্রিমিয়াম লার্জ-ফরম্যাটের। ছবিটি থ্রিডি ফরম্যাটেও মুক্তি দেওয়া হয়।
মাকালকান্দি গণহত্যা

মাকালকান্দি গণহত্যা বা মাকালকান্দি হত্যাকাণ্ড হচ্ছে বাংলাদেশের স্বাধীনতা যুদ্ধ চলাকালে পাকিস্তানি দখলদারি সেনাবাহিনীর দ্বারা বাংলাদেশের অবিভক্ত সিলেট জেলার হবিগঞ্জ উপ-বিভাগের অধীনে মাকালকান্দি গ্রামে বাঙ্গালী হিন্দুদের উপর সংগঠিত একটি হত্যাকাণ্ড, যা ১৯৭১ সালের ১৮ই আগস্ট পরিচালিত হয়।
মাকালকান্দি গ্রামটি বর্তমান বাংলাদেশের সিলেট বিভাগের হবিগঞ্জ জেলার বানিয়াচং উপজেলায় অবস্থিত। ১৯৭১ সালে, হবিগঞ্জ সিলেট জেলার অধীনে একটি উপ-বিভাগ ছিল এবং বানিয়াচং এশিয়ার সবচেয়ে বড় গ্রাম ছিল। বানিয়াচংয়ের উত্তর-পশ্চিম দিকে, উত্তর থেকে দক্ষিণদিক বরাবর ৭মাইল এবং পূর্ব-পশ্চিম দিকে ৫ মাইল ভূখণ্ডের একটি হাওর রয়েছে, যার আয়তন প্রায় ৩৫ বর্গমাইল। এই ভূখণ্ডের অভ্যন্তরেই মাকালকান্দি, ১৫০০ হিন্দু অধ্যুষিত গ্রামটি অবস্থিত। যেহেতু এখানে মাত্র একটি প্রাথমিক বিদ্যালয় ছিল, তাই স্বাক্ষরতার হার ৩৫% এর কিছু বেশি ছিল। এই গ্রামের লোক চিকিৎসক, প্রকৌশলী এবং অধ্যাপক ছিলেন। অর্থনৈতিকভাবে গ্রামটি সমৃদ্ধ ছিল। এখানে একটিও খুঁড়ে ঘর ছিলনা।
মুক্তিযুদ্ধের সময়ে, মাকালকান্দি গ্রামের লোকেরা তাদের নিরাপদ মনে করেছিল যেহেতু গ্রামটিকে চারিদিকে হাওর প্রাকৃতিক দুর্গের মতো বেষ্টন করে রেখেছিল। সুতরাং, তারা ভারত চলে যায়নি। এমনকি স্থানীয় এম.পি গোপাল কৃষ্ণ মহারত্ন তার পরিবারকে সুরক্ষার জন্য মাকালকান্দি গ্রামে পাঠান। আশপাশের গ্রাম থেকে অনেক হিন্দু শরণার্থী হিসেবে মাকালকান্দি গ্রামে আশ্রয় নেয়। যাইহোক, বানিয়াচং গ্রামের সৈয়দ ফজলুল হক রাজাকার হিসেবে যোগ দেয় এবং পাকিস্তানি সেনাবাহিনীকে সহায়তা করে। ১৭ই আগস্ট পাকিস্তানি সেনাবাহিনী এবং সহচরদের মধ্যে একটি আলোচনা হয়, যেখানে হক পাকিস্তানি দখলদারি সেনাবাহিনীদের মাকালকান্দি গ্রামে আক্রমণ চালাতে প্ররোচিত করে।
১৮ই আগস্ট, মেজর দুররানির নেতৃত্বে পাকহানাদারের একটি দল খুব ভোরে নৌকায় করে মাকালকান্দির দিকে আসতে থাকে। তাদের সাহচর্যে ছিল পুলিশ অফিসার জয়নাল আবেদিন এবং স্থানীয় রাজাকার সৈয়দ ফজলুল হক। সকাল নয়টার দিকে, তারা মাকালকান্দি গ্রামে এসে পোঁছে। এটি ভিসারি পূজার দিন ছিল। গ্রামবাসীরা পূজার আয়োজন করতে ছিল।গ্রামের পশ্চিম দিকের শতবছরের পুরনো চণ্ডী "মণ্ডপে", ভক্তরা পীতলের প্রতিমাগুলো পরিষ্কার এবং ঘষামাজা করছিল। তরুণ ছেলেমেয়েরা উপাসনার জন্য ফুল সংগ্রহ করছিল। হঠাৎ, পাকিস্তানি সৈন্যরা নৌকা থেকে গুলি চালানো শুরু করে। গ্রামবাসীরা যে যেদিকে পারে, পালাতে থাকে। অনেকে সূতা নদীতে ঝাঁপ দেয়। পাকিস্তানি সেনাবাহিনীরা নৌকা থেকে নেমে পরে এবং চান্দি মণ্ডপের দিকে যায়। তারা বারজন গ্রামবাসীকে ধরে ফেলে এবং চণ্ডী "মণ্ডপের" সামনে একই সারিতে দাঁড় করায়। এগার জন ব্যক্তিকে গুলি করে মারা হয়, যখন কংস মোহন দাশ বারতম ব্যক্তি গুলিবিদ্ধ অবস্থায় আহত হয়েও গণহত্যা থেকে বেঁচে যায়। অবশেষে, পাক হানাদাররা সারা গ্রাম তন্নতন্ন করে এবং বিশজন লোককে গুলি করে হত্যা করে। দেহগুলো সুতা নদীতে ফেলে দেয়। আহত হয়ে ৪০ জনের মতো লোক পালাতে সক্ষম হয়। যদিও তারা ভারত যেতে সক্ষম হয়েছিল, তবে বেশিরভাগ লোক আহত হয়ে মারা যায়। মহিলাদের ধর্ষণ করা হয় এবং রাজাকাররা সারা গ্রাম লুটপাট করে নেয়। সারা গ্রামে পেট্রোল ছিটিয়ে আগুন ধরিয়ে দেয়া হয়।
২০০৮ সালে, নূরে আলম সিদ্দিকি, হবিগঞ্জ উপজেলার ঐসময়কার উপজেলা নির্বাহী অফিসার গণহত্যার ৩৭তম বার্ষিকীতে একটি স্মৃতিস্তম্ভ স্থাপন করেন। স্মৃতিস্তম্ভে গণহত্যার শিকার ৭৮ জন শহীদের নাম লিপিবদ্ধ করা হয়।
মোহাম্মদ আজিজ (চিকিৎসক)

ডাঃ মোহাম্মদ আজিজ একজন বাংলাদেশী চিকিৎসক। তিনি পৃথিবীর ইতিহাসে রিভার ব্লাইন্ডনেস রোগের প্রথম মেডিকেলীয় অনুসন্ধানের নেতৃত্ব দেন, যার ফলে এই রোগের ওষুধ আইভারমেকটিন আবিষ্কার হয়। এই আবিষ্কারের জন্য ২০১৫ সালে উইলিয়াম সি. ক্যাম্পবেল এবং সাতোশি ওমুরা চিকিৎসাবিজ্ঞানে নোবেল পুরস্কার অর্জন করেন। পুরস্কার প্রদানের উদ্ধৃতিতে নোবেল কমিটি ডাঃ মোহাম্মদ আজিজের অবদান উল্লেখ করেন।
ডাঃ মোহাম্মদ আজিজ ১৯৫৪ সালে ঢাকা মেডিকেল কলেজ থেকে এমবিবিএস পাশ করেন।এরপর ১৯৬২ সালে মার্কিন যুক্তরাষ্ট্রের ইউনিভার্সিটি অফ মিনেসোটা থেকে ক্লিনিক্যাল প্যাথলজিতে পিএইচডি করেন। এরপর জন হপকিন্স বিশ্ববিদ্যালয় থেকে পোস্ট ডক্টরাল এবং লন্ডন স্কুল অফ হাইজিন এন্ড ট্রপিক্যাল মেডিসিন থেকে ক্লিনিক্যাল মেডিসিন ইন দি ট্রপিকসে ডিপ্লোমা অর্জন করেন।
১৯৬২ থেকে ১৯৭৩ সাল পর্যন্ত ডাঃ আজিজ ইউনিভার্সিটি অফ মিনেসোটায় একজন শিক্ষক এবং গবেষক হিসেবে কাজ করেন। ১৯৭৫ সালে তিনি সিয়েরা লিওনে বিশ্ব স্বাস্থ্য সংস্থার সমন্বয়কারী হিসেবে কাজ করেন। ১৯৭৬ সালে ডাঃ মোহাম্মদ আজিজ মার্কিন ওষুধ কোম্পানি মার্ক এন্ড কো এ ডিরেক্টর অফ দি ডোমেস্টিক রিসার্চ হিসেবে যোগদান করেন। ১৯৮১ সালে তিনি একই প্রতিষ্ঠানের আন্তর্জাতিক ক্লিনিক্যাল রিসার্চ শাখায় সিনিয়র ডিরেক্টর হিসেবে যোগদান করেন।
মার্কিন ওষুধ কোম্পানিতে কর্মরত অবস্থায় সময় ডাঃ আজিজ সেনেগালে রিভার ব্লাইন্ডনেস এবং লিম্ফেটিক ফাইলেরিয়াসিসের চিকিৎসায় আইভারমেকটিনের কার্যকারিতা আবিষ্কার করেন। গত শতাব্দীর আশির দশক পর্যন্ত এই রোগের চিকিৎসার জন্য কার্যকর কোনো ঔষধ ছিল না। সেই সময় বিশ্বের মোট জনসংখ্যার এক-তৃতীয়াংশ মানুষ ফাইলেরিয়া ও রিভার ব্লাইন্ডনেসে আক্রান্ত হওয়ার ঝুঁকিতে ছিল। এই আবিষ্কারের জন্যই ক্যাম্পবেল এবং ওমুরা ২০১৫ সালে নোবেল পুরস্কার পান।
১৯৮৭ সালের ২৫ নভেম্বর ডাঃ মোহাম্মদ আজিজ পাকস্থলীর ক্যান্সারে আক্রান্ত হয়ে মৃত্যুবরণ করেন।
চৌধুরী গোলাম আকবর

চৌধুরী গোলাম আকবর (১৬ সেপ্টেম্বর ১৯২১ – ২৯ ডিসেম্বর ১৯৮৮) হচ্ছেন একজন বাংলাদেশি লেখক। তিনি বাংলা একাডেমীতে বাংলাদেশের লোক সাহিত্য সংগ্রাহক হিসেবে দায়িত্ব পালন করেছেন।
চৌধুরী গোলাম আকবর মৌলভীবাজার জেলার (বর্তমান কমলগঞ্জ উপজেলা, মৌলভীবাজার জেলা, বাংলাদেশ) দরগাপুর গ্রামে ১৬ সেপ্টেম্বর ১৯২১ সালে জন্মগ্রহণ করেন। ১৯৩৬ সালে তিনি মিডল ইংলিশ পরীক্ষায় উত্তীর্ণ হন। এম.ই পরীক্ষায় পাশের পর, তিনি একটি প্রতিযোগিতামূলক পরীক্ষা দেন এবং ১৯৪২ সালে প্রাথমিক বিদ্যালয়ের শিক্ষক হন। শিক্ষক হওয়ার পর ১৯৫২ সালে তিনি গুরু প্রশিক্ষণ পরীক্ষা পাশ করেন। প্রাইভেট প্রার্থী হিসেবে ১৯৫৪ সালে তিনি ম্যাট্রিকুলেশন পরীক্ষায় উত্তীর্ণ হন। ২৫ বছরের শিক্ষকতা জীবন শেষে, ১৯৬৭ সালে তিনি অবসর গ্রহণ করেন। ২৯শে ডিসেম্বর, ১৯৮৮ সালে তিনি মৌলভীবাজার জেলায় শেষনিঃশ্বাস ত্যাগ করেন।
গোলাম আকবরের লোকসাহিত্যের প্রতি বিশেষ আকর্ষণ ছিল। অবসর গ্রহণের পর, তিনি বাংলা একাডেমীর লোক সাহিত্য সংগ্রাহক হিসেবে নিযুক্ত করা হয়। তিনি সিলেট অঞ্চল ঘুরে বেড়ান এবং প্রচুর লোকসাহিত্য ও সংগীত সংগ্রহ করেন। লোকসাহিত্যের উপর তিনি কিছু বই লিখেন এবং অনেকগুলো গীতিকবিতা এবং লোকসাহিত্যের সম্পাদনাও করেন। তিনি বাংলা সাহিত্যে অনেক গদ্য রচনা করেন। জীবনের প্রথম দিকে তিনি কবিতা এবং সংগীত লিখেছেন। তার মৃত্যুর পর, “আমার কবিতা” নামে তার লিখিত কবিতা নিয়ে একটি সংকলিত বই প্রকাশিত হয়।
অজ্ঞাতব্যক্তিভীতি

অজ্ঞাতব্যক্তিভীতি হল কোন বহিরাগত বা অপরিচিত মানুষের থেকে ভয় বা অবিশ্বাস।
অজ্ঞাতব্যক্তিভীতির প্রভাব গোষ্ঠীর ভিতরের মানুষের গোষ্ঠীর বাইরের মানুষের ওপর বা বিষয়ে সম্বন্ধ, অনুভূতি ইত্যাদিতে দেখা যায়। নিজের পরিচয় হারানোর ভয়, কর্মকাণ্ডের ওপর সন্দেহ, উগ্রতা, এবং তার উপস্থিতি নাকচ করে আগে থেকে ধারণা করে নিয়ে পবিত্রতা রক্ষা ইত্যাদি এর অন্তর্গত। অজ্ঞাতব্যক্তিভীতিকে "অন্য সংস্কৃতির অসমালোচনামূলক উৎকর্ষ" হিসাবে দেখানো যায়, যেখানে কোনো একটি সংস্কৃতিকে "অবাস্তব, রূঢ়বদ্ধভাবে ধৃত এবং বিদেশী" আখ্যা দেওয়া হয়।
অজ্ঞাতব্যক্তিভীতি এবং বর্ণবাদের (racism) ভেদ না বুঝে কখনো কখনো দুটি শব্দকে অন্যটির পরিবর্তে ব্যবহার করা হয়। কারণ বহুক্ষেত্রে, একই রাষ্ট্রের লোক একই বর্ণ বা জাতির হয়। সেইজন্য, অজ্ঞাতব্যক্তিভীতিকে বহিরাগত সংস্কৃতির বিরোধ বলে মনে করে পৃথক করা হয়।
অজ্ঞাতব্যক্তিভীতিকে "বহিরাগতের প্রতি দৃঢ়বদ্ধভাবে থাকা ভয়" বা "অচেনার ভয়" বলা যায়। অজ্ঞাতভীতির ইংরাজী শব্দ "জেনোফোবিয়া" (xenophobia) এসেছে গ্রিক জেনোস (ξένος) অর্থাৎ "অপরিচিত", "বহিরাগত" এবং ফোবোস (φόβος) অর্থাৎ "ভয়"-এর থেকে।
২০১৪ সালে, পেনাং রাজ্যে বিদেশিদের স্থানীয় খাবার রান্না করার উপর একটি নিষেধাজ্ঞা জারি করা হয়। খ্যাতনামা স্থানীয় রাঁধুনি রেজুয়াওয়ান ইসমাইল এই আইনের সমালোচনা করেন।
২০০৫ সালের ক্রোনুলা দাঙ্গা সংঘটিত হয় শ্বেতাঙ্গ ও লেবানিয় অস্ট্রেলীয়দের পরস্পরের প্রতি অবিশ্বাসপূর্ণ মনোভাবের জন্য।
দক্ষিণ আফ্রিকায় অজ্ঞাতব্যক্তিভীতি বর্ণভেদের যুগ এবং বর্ণভেদের পরবর্তী যুগ, উভয় সময়েই দেখা গেছে। দ্বিতীয় বুয়ার্স যুদ্ধের পর বুয়ারদের এবং ব্রিটিশদের মধ্যেকার সম্বন্ধ অধিক দুর্বল হয়ে পড়ে। অনেক গরিব আফ্রিকান ব্রিটিশদের ব্যবসায়িক স্থানসমূহ আক্রমণ করে। দক্ষিণ আফ্রিকায় সেকারণে অনেক আইন গৃহীত হয়, যেমন: "ইচ্ছুক না হওয়া" ভারতীয়দের বিতাড়ন করতে প্রণয়ন করা ১৯১৩ সালের "ইমিগ্রেণ্টস্ রেগুলেশন অ্যাক্ট"। "টাউনশিপ ফ্র্যানচাইজি অর্ডিনেন্স অব ১৯২৪"-এ ভারতীয়দেরকে মিউনিসিপাল ফ্র্যানচাইজির থেকে বঞ্চিত করতে তৈরি করা হয়েছিল।
১৯৯৪ এবং ১৯৯৫-তে জোহানেসবার্গে বিদেশীদের ওপর আক্রমণ চালানো হয়। দাবী করা হয় যে, পুলিশরা যেন বিদেশীদের তাদের দেশ থেকে বের করে দেয়। ২০০৮ এ একই স্থানে পুনরায় আক্রমণ ঘটে। হাজার হাজার বিদেশীকে স্থান ত্যাগ করতে হয়; তাদের সম্পত্তি, বাণিজ্য প্রতিষ্ঠান এবং ঘরবাড়ি লুট করা হয়। এই আক্রমণে ৫৬ জনের মৃত্যু হয়।
২০১৫-তে, দক্ষিণ আফ্রিকায় পুনরায় অজ্ঞাতব্যক্তিভীতি সম্বন্ধীয় আক্রমণ সংঘটিত হয় জিম্বাবুয়ে থেকে আসা লোকজনের বিরুদ্ধে। জুলু রাজা গুডউইল জ্বেলিথিনি কভেকুজুলু বিদেশীদের "তল্পিতল্পা গুটিয়ে দেশ ছাড়ো" বলার পরেই এমনটা হয়। ২০ এপ্রিল ২০১৫-এর তথ্যানুযায়ী, এই ঘটনায় ৭ জনের মৃত্যু, এবং ২০০০-এরও বেশি বিদেশী স্থানচ্যুত হয়।
ধীরেন্দ্রলাল ধর

ধীরেন্দ্রলাল ধর (১২ জানুয়ারি, ১৯১৩ - ২০ সেপ্টেম্বর ১৯৯১) একজন খ্যাতনামা বাঙালি সাহিত্যিক। তিনি শিশুসাহিত্যে তার অবদানের জন্যে ভারতের জাতীয় পুরস্কার পান।
ধীরেন্দ্রলাল কলকাতায় জন্মগ্রহণ করেন। পিতার নাম ছিল অমৃতলাল ধর। আর্য মিশন ইনস্টিটিউশন ও বিদ্যাসাগর কলেজ থেকে শিক্ষা সম্পন্ন করেন। তিনি তিনি কর্পোরেশন টিচার্স ট্রেনিং কলেজ থেকে প্রশিক্ষণ নেন ও শিক্ষকতার কাজে যোগদান করেন। স্বদেশী মনোভাবাপন্ন ধীরেন্দ্রলাল ১৯২৮ খ্রিষ্টাব্দ থেকে ভারতীয় জাতীয় কংগ্রেস দলের সাথে যুক্ত হন। লবণ সত্যাগ্রহতে অংশ নিয়েছিলেন। পরে হিন্দু মহাসভার যুব শাখাতে যোগ দেন।
সাহিত্যিক ধীরেন্দ্রলাল গল্প, উপন্যাস, গোয়েন্দা ও এডভেঞ্চার কাহিনী, জীবনী, নাটক, প্রবন্ধ সাহিত্যের প্রায় সমস্ত শাখায় অবদান রেখে গেছেন। তার প্রকাশিত গ্রন্থের সংখ্যা শতাধিক। তার প্রথম প্রকাশিত গ্রন্থ 'মৃত্যুর পশ্চাতে' ১৯৩৪ সালে বের হয়। উল্লেখযোগ্য অন্যান্য রচনাগুলির মধ্যে আছে "গল্প হলেও সত্যি, আমার দেশের মানুষ, মহাকালের পূজারী, পশ্চিম দিগন্তে, বিপদের বেড়াজাল, সিপাহী যুদ্ধের কাহিনী, অসি বাজে ঝনঝন, এই দেশেরই মেয়ে, রঙমহল, বাংলার ডাকাত, মহাকাল, এডভেঞ্চার অমনিবাস, নালন্দা থেকে লুম্বিনী" ইত্যাদি। তার রচিত বড়দের জন্যে লেখা উপন্যাসগুলির মধ্যে রয়েছে রতিবিলাপ, ঢেউ, আলোর ইশারা, বড়সাহেব, বোমা ও বারুদ। ধীরেন্দ্রলাল ধরের লেখা "প্রিয়দর্শী অশোক, নীলকর এলো দেশে, মন্দিরে মন্দিরে" ইত্যাদি গ্রন্থ পুরষ্কৃত হয়েছে। তিনি বহু বই ও পত্রিকা সম্পাদনাও করেছেন। শিশুসাহিত্যের জন্যে ১৯৭৯ সালে ভারত সরকার দ্বারা জাতীয় পুরস্কার পান ধীরেন্দ্রলাল।
১৯৯১ সালের ২০ সেপ্টেম্বর মারা যান সাহিত্যিক ধীরেন্দ্রলাল ধর।
বিভাবতী বসু

বিভাবতী বসু একজন গান্ধীবাদী সমাজকর্মী ও ভারতের স্বাধীনতা আন্দোলনের অন্যতম সহায়ককারী মহিলা কর্মী ছিলেন। তিনি দেশনেতা ও ব্যারিস্টার শরৎচন্দ্র বসুর সহধর্মিণী।
১৮৯৬ সালে কলকাতায় জন্ম হয় বিভাবতী বসুর। পিতা অক্ষয়কুমার দে বিশ্বাস ও মাতার নাম সুবালা। উনিশ শতকের প্রখ্যাত বাগ্মী শ্যামাচরণ দে ছিলেন অক্ষয়কুমারের জ্যাঠামশাই। দে বিশ্বাস পরিবার ছিল উত্তর কলকাতার একটি সম্ভ্রান্ত পরিবার। তাঁদের পৈতৃক গৃহ ছিল কলেজ ষ্ট্রীটে। সে বাড়িতে সে সময়ের বহু গণ্যমান্য ব্যক্তির নিত্য আসা যাওয়া থাকত। বিভাবতীর এক খুড়তুতো ভাই হলেন প্রখ্যাত কবি ও অধ্যাপক বিষ্ণু দে। ১৯০৯ সালের ৯ ডিসেম্বর কটক নিবাসী জানকীনাথ ও প্রভাবতী বসুর দ্বিতীয় পুত্র শরৎচন্দ্র বসুর সঙ্গে বিভাবতীর বিবাহ হয়। এ বিবাহে রবীন্দ্রনাথ ঠাকুর উপস্থিত ছিলেন। তাঁদের আট সন্তান- চার পুত্র ও চার কন্যা। সুভাষচন্দ্র তাকে মেজোবৌদি বলে সম্বোধন করতেন। কলকাতার বাইরে গেলেই প্রিয় মেজবৌদিকে পত্র লিখতেন সুভাষচন্দ্র। সেসব সারাজীবন আগলে রেখেছিলেন তিনি। বিভাবতী গান্ধীবাদী আন্দোলনে যুক্ত হন। ১৯২১ খৃষ্টাব্দে গান্ধীজির বিদেশী দ্রব্য বর্জন আন্দোলনে সক্রিয় ছিলেন। চরকা কেটে, খদ্দরের কাপড় তৈরি করে বাড়ি বাড়ি বিক্রি করতেন। তার স্বামী শরৎ বসু ও দেবর নেতাজী সুভাষচন্দ্র বসুর বহু গুরুত্বপূর্ণ ও গোপনীয় রাজনৈতিক কাজের সাথী ছিলেন তিনি। বাড়ির পুরুষদের অনুপস্থিতিতে পুলিশ তাদের উডবার্ন রোডের বাড়ি তল্লাশি কর‍তে এলে পরিস্থিতির মোকাবিলা করেন। ১৯৩৪ সালে অসুস্থ সুভাষচন্দ্রকে সরকার বিদেশে পাঠাবার ব্যবস্থা করলে তিনিই সমস্ত ব্যবস্থাপনার দায়িত্বে ছিলেন। ১৯৪১ সালে নেতাজী অন্তর্ধানে যাওয়ার ব্যাপারেও যুক্ত ছিলেন তিনি। ১৯৪১ এ শরৎচন্দ্র বসু গ্রেফতার হলেন। তাঁকে সুদূর দক্ষিণ ভারতে কুনুরে শৈল শহরে পাঠিয়ে দিল ব্রিটিশ সরকার। বহুকাল পরিবারকে জানানোও হয়নি শরৎচন্দ্রের ভৌগোলিক অবস্থান। উডবার্ন পার্কের বাড়ির উপর ছিল কড়া পুলিশি নজর। ১৯৪৫ এ শরৎচন্দ্র মুক্তি পাওয়া পর্যন্ত তাঁকে অনেক কষ্টে সন্তানদের নিয়ে কয়েক বছর কাটাতে হয়েছিল। ১৯৪৮ ও '৪৯ সালে শরৎচন্দ্রের সঙ্গে তিনি ইউরোপের বেশ কিছু দেশ ভ্রমণ করেন। ভ্রমণ করেন মিশরেও। বসু পরিবারের মহিলা সদস্যাদের মধ্যে ভিয়েনা ভ্রমণ কালে তিনিই প্রথম, সুভাষ পত্নী এমিলিয়ে শেংকেল ও কন্যা অনিতাকে বসু পরিবারের মধ্যে গভীর আন্তরিকতার সঙ্গে বরণ করে নেন। ১৯৫০ সালে স্বামী শরৎচন্দ্রের মৃত্যুর পর প্রত্যক্ষ রাজনীতিতে জড়িত হন। কিছুকাল পশ্চিমঙ্গ বিধান সভার সদস্যা ছিলেন। তাঁর কনিষ্ঠা কন্যা বিশিষ্ট শিক্ষাবিদ ও রাষ্ট্রবিজ্ঞানী ডঃ চিত্রা ঘোষ মা বিভাবতী বসুর জীবনের উপর Mother of My Heart: The Story of Bivabati Bose (Thema publishers) বইটি রচনা করেন।
২৩ জুন, ১৯৫৪ সালে ক্যান্সার রোগে আক্রান্ত হয়ে কলকাতায় পরলোক গমন করেন বিভাবতী বসু। তার স্মৃতিতে কলকাতার উডবার্ন পার্কের নতুন নামকরণ করা হয় বিভাবতী সরণি।
ওয়ান্ডার ওম্যান

ওয়ান্ডার ওম্যান হল একটি কাল্পনিক সুপারহিরো চরিত্র, যা ডিসি কমিক্স কর্তৃক প্রকাশিত মার্কিন কমিক বইয়ে দেখা যায়। এই চরিত্রটি জাস্টিস লিগের প্রতিষ্ঠাকালীন সদস্য, মনুষ্য-দেবী, এবং আমাজনীয় জনগণের দূত। তার নিজের দেশে তার দাপ্তরিক নাম হল থেমিস্কিরার যুবরাজ্ঞী ডায়ানা, হিপ্পোলিতার কন্যা। মনুষ্য সমাজে অন্তর্ভুক্তি কালে সে তার নাগরিক পরিচিতি যুবরাজ্ঞী ডায়ানা গ্রহণ করে। এই চরিত্রটিকে "অ্যামেজিং আমাজন", "স্পিরিট অব ট্রুথ", "থেমিস্কিরাস চ্যাম্পিয়ন", এবং "প্রেম ও যুদ্ধের দেবী" বলেও ডাকা হয়।
ওয়ান্ডার ওম্যানের লেখক মার্কিন মনোরোগ বিশেষজ্ঞ ও লেখক উইলিয়াম মৌল্টন মার্স্টন, এবং চিত্রশিল্পী হ্যারি জি. পিটার। মার্স্টনের স্ত্রী এলিজাবেথের প্রেমিক অলিভ বাইরনকে মার্স্টনের অনুপ্রেরণা বলে উল্লেখ করা হয়। মার্স্টন নারীবাদী ও জন্ম নিয়ন্ত্রণে পাইওনিয়ার মার্গারেট স্যাঙ্গার থেকেও অনেক অনুপ্রাণিত হয়েছেন। এই চরিত্রটি প্রথম দেখা যায় ১৯৪১ সালের অক্টোবরে "অল স্টার কমিক্স" #৮ এ এবং প্রথম কভারে আসে ১৯৪২ সালের জানুয়ারিতে সেন্সেশন কমিক্স #১ এ। ১৯৮৬ সাল এক বছর ব্যতীত প্রায় নিয়মিতই ডিসি কমিক্স থেকে ওয়ান্ডার ওম্যান শিরোনাম প্রকাশ হয়।
"অল স্টার কমিক্স" #৮ এ প্রথম প্রকাশিত হওয়ার পরে যুবরাজ্ঞী ডায়ানা/ওয়ান্ডার ওম্যান কমিক বইয়ের বাইরেও কয়েকটি ফরম্যাটে প্রকাশিত হয়েছে। এই ধরনসমূহ হল অ্যানিমেশন টেলিভিশন শো, ডিরেক্ট-টু-ডিভিডি অ্যানিমেশন চলচ্চিত্র, ভিডিও গেম, ১৯৭০ এর দশকের লাইভ-অ্যাকশন টেলিভিশন শো "ওয়ান্ডার ওম্যান", ২০১৪ সালের কম্পিউটার অ্যানিমেশন চলচ্চিত্র "দ্য লেগো মুভি" (প্রথম রূপালি পর্দায় অভিষেক), এবং লাইভ-অ্যাকশন ডিসি কমিক্স চলচ্চিত্র "" (২০১৬) ও "ওয়ান্ডার ওম্যান" (২০১৭)। ২০১৭ সালের নভেম্বরে ডিসি কমিক্সের "জাস্টিস লিগ" ছবিতে দেখা যাবে।
খামোশ খউফ কি রাত

খামোশ খউফ কি রাত একটি বলিউড নির্মিত হিন্দি রহস্যকাহিনী মূলক চলচ্চিত্র। এই ছবিটি পরিচালনা করেন অভিনেতা ও পরিচালক দীপক তিজোরি। হলিউডের রহস্য চলচ্চিত্র আইডেন্টিটি'র অনুকরণে এটি নির্মিত।
দুটি কাহিনী পাশাপাশি চলেছে এই সিনেমায়। একটি বর্তমানে অপরটি ফ্ল্যাশব্যাকে। সিরিয়াল কিলার মানসকে পরের দিন ফাঁসির সাজা শোনানো হবে। মানস যার চিকিৎসায় ছিল সেই ডাক্তার শ্রীমতি সাক্ষী সাগর হঠাৎ কিছু ভয়েস রেকর্ড উদ্ধার করেন যার দ্বারা তিনি প্রমাণ করতে চান অপরাধী দ্বৈতসত্বার অধিকারী মানসিক রোগী। তিনি এই ফাঁসি বন্ধের জন্যে জরুরী ভিত্তিতে উচ্চপদস্থ কর্মকর্তা ও জজসাহেবকে অনুরোধ করেন। মধ্যরাত্রে এই আলোচনা বসে। অপরদিকে দেখা যায় তীব্র বৃষ্টির রাতে অভিনেত্রী কাশ্মীরাকে নিয়ে গাড়ি চালাচ্ছে তার বডিগার্ড অবিনাশ। রাস্তায় এক মহিলা তার গাড়ীর সামনে এলে মারাত্মক আহত হয়। অবিনাশ তাকে ও তার স্বামী পুত্রকে গাড়িতে করে নিয়ে আসে একটি ছোট্ট মোটেলে। কাশ্মীরা অবিনাশকে বারন করে তাদের সাহায্য করতে কিন্তু অবিনাশ ডাক্তারের সন্ধানে আবার বেরিয়ে যায় ও ব্যর্থ হয়। ফিরে এসে সে নিজেই ক্ষত সেলাই করে আহতের। ইতোমধ্যে ওই মোটেলে একে একে আশ্রয়ের জন্যে এসে জোটে বার ড্যান্সার সোনিয়া, একটি নবদম্পতি, এক খুনী অপরাধী কে নিয়ে পুলিশ ইনস্পেকটর যতীন। মোটেলের একমাত্র কর্মচারী আদি সকলকে নির্দিষ্ট ঘরে পাঠিয়ে দেয়। এবার রহস্যজনক ভাবে খুন হতে থাকে একের পর একজন। বোঝা যায় উপস্থিত কেউ একজন খুন করে চলেছে কিন্তু কে তা বোঝা যায়না। সকলেই একে অপরকে সন্দেহ করে।
ওয়ান্ডার ওম্যান (২০১৭-এর চলচ্চিত্র)

ওয়ান্ডার ওম্যান ২০১৭ সালে মুক্তিপ্রাপ্ত মার্কিন সুপারহিরো চলচ্চিত্র, যা ডিসি কমিক্সের "একই নামের" কমিক বই অবলম্বনে নির্মিত। এটি ডিসি এক্সটেন্ডেড ইউনিভার্সের চতুর্থ কিস্তি। ছবিটি পরিচালনা করেছেন প্যাটি জেনকিন্স এবং জ্যাক স্নাইডার, অ্যালান হাইনবার্গ ও জ্যাসন ফুক্‌স গল্প অনুসারে চিত্রনাট্য লিখেছেন অ্যালান হাইনবার্গ। এতে নাম ভূমিকায় অভিনয় করেছেন গাল গাদোত এবং অন্যান্য প্রধান চরিত্রে অভিনয় করেছেন ক্রিস পাইন, রবিন রাইট, ড্যানি হাস্টন, ডেভিড থিউলিস, কনি নিয়েলসন ও এলেনা আনায়া। এটি "" চলচ্চিত্রের পর এই নাম চরিত্রের দ্বিতীয় লাইভ-অ্যাকশন চলচ্চিত্র। প্যাটি জেনকিন্স প্রথম নারী পরিচালক যিনি কোন সুপারহিরো কমিক বইয়ের লাইভ-অ্যাকশন চলচ্চিত্র নির্মাণ করেছেন।
ওয়ান্ডার ওম্যান চলচ্চিত্রের উদ্বোধনী প্রদর্শনী হয় ২০১৭ সালের ১৫ মে সাংহাইয়ে এবং মার্কিন যুক্তরাষ্ট্রে ২০১৭ সালের ২ জুন টুডি, থ্রিডি ও আইম্যাক্স থ্রিডি প্রেক্ষাগৃহে মুক্তি পায়।
২০১৩ সালের শেষের দিকে জ্যাক স্নাইডার গাল গাদোতকে ২০১৬ সালের "" চলচ্চিত্রের জন্য নির্বাচন করেন। এই চরিত্রের জন্য অন্য পছন্দ ছিল এলোডি ইউং এবং ওলগা কুরিলেঙ্কো। 
গাদোত এই চরিত্রের জন্য ডায়েট করেন, মার্শাল আর্টের প্রশিক্ষণ নেন এবং তার পেশিতে ১৭ পাউন্ড মাংস বৃদ্ধি করেন। গাদোতকে পূর্বে "ম্যান অব স্টিল" চলচ্চিত্রে খল চরিত্রে অভিনয়ের প্রস্তাব দেওয়া হয়েছিল, কিন্তু সে সময় তিনি অন্তঃস্বত্তা থাকার কারণে সেই প্রস্তাব ফিরিয়ে দেন; যা তাকে ওয়ান্ডার ওম্যান চরিত্রের জন্য প্রাথমিক বাছাইয়ে রাখতে সহায়তা করে। গাদোত তিনটি চলচ্চিত্রের জন্য চুক্তিবদ্ধ হন। এই চলচ্চিত্রের জন্য তাকে $৩০০,০০০ দেওয়া হয়।
ওয়ান্ডার ওম্যান চলচ্চিত্রের উদ্বোধনী প্রদর্শনী অনুষ্ঠিত হয় ২০১৭ সালের ১৫ মে সাংহাইয়ে। ছবিটির লন্ডনের প্রদর্শনী অনুষ্ঠিত হওয়ার তারিখ নির্ধারণ করা হয়েছিল ২০১৭ সালের ৩১ মে ওডিয়ন লেইস্টার স্কয়ারে, কিন্তু ২০১৭ ম্যানচেস্টার বোমা হামলার কারণে তা বাতিল করা হয়। ছবিটি মার্কিন যুক্তরাষ্ট্রের লস আঞ্জেলেসে ২৫ মে প্রদর্শিত হয় এবং লাতিন আমেরিকায় মেক্সিকো সিটিতে ২৭ মে প্রদর্শিত হয়। ছবিটি আইম্যাক্স প্রেক্ষাগৃহসহ বিশ্বব্যাপী ২ জুন মুক্তি পায়, যদিও প্রথমে এর মুক্তির দিন ধার্য করা হয়েছিল ২৩ জুন। এর পূর্বে ছবিটি ৩১ মে বেলজিয়াম, সিঙ্গাপুর, ও দক্ষিণ কোরিয়ায় প্রেক্ষাগৃহে মুক্তি পায়।
মাংকি ডি. লুফি

মাংকি ডি লুফি () হচ্ছে জনপ্রিয় জাপানি মাঙ্গা সিরিজ ওয়ান পিসের কেন্দ্রীয় কিশোর চরিত্র। সিরিজটি চিত্রিত করেছেন ইচিরো ওডা। ১৯৯৭ সালের ১৯ জুলাই সাপ্তাহিক শনেন জাম্প ম্যাগাজিনে ওয়ান পিসের প্রথম চ্যাপ্টারে মাংকি ডি লুফি চরিত্রটি প্রথম প্রকাশ পায়। লুফি নিজের অজান্তে অতিপ্রাকৃত ফল (গাম-গাম ফ্রুট) খেয়ে ফেলে যার জন্য তার শরীর রাবারের বৈশিষ্ট পায়। লুফি নিজেকে জলদস্যুদের রাজা হিসাবে প্রতিষ্ঠা করতে স্ট্র হ্যাট পাইরেটস নামের জলদস্যু দল তৈরি করে এবং তাদের নিয়ে বিশ্বের সেরা গুপ্তধন “ওয়ান পিস” খুজতে সাগর অভিযানে বেরোয়। লুফি মাংকি ডি গার্পের নাতি এবং মাংকি ডি ড্রাগনের পুত্র। শৈশবে লুফি দত্তক দুই ভাই পোর্টস ডি এস এবং সাবোর সাথে তার পালক মা কাড়লি দাদানের কাছে বেড়ে ওঠে।
চরিত্রের জনপ্রিয়তার বিচারে লুফি তিনটি "শেনেন জাম্প" জরিপে প্রথম হয়েছে।
১৯৯৪-এর বাংলাদেশ আনসার বিদ্রোহ

বাংলাদেশ সেনাবাহিনীর কর্মকর্তাদের প্রত্যাহার, রেশন-বেতন বৃদ্ধিসহ বেশ কিছু দাবিতে ১৯৯৪ সালে আনসার বাহিনীর সদস্যদের মধ্যে অসন্তোষ দেখা দেয়। যা ওই বছরের ৩০শে নভেম্বর বিদ্রোহে রুপ নেয়। ওই দিন আনসার সদস্যরা ৪০ জন সেনা কর্মকর্তা ও তাদের পরিবারকে জিম্মি করে এবং তৎকালীন প্রধানমন্ত্রী খালেদা জিয়ার সাথে সাক্ষাত করতে চান। প্রধানমন্ত্রীর নির্দেশে ওই বছরের ৪ঠা ডিসেম্বর সেনাবাহিনী, বিডিআর (বর্তমান বিজিবি) ও পুলিশ বিদ্রোহ নিয়ন্ত্রণ করে। যৌথ অভিযানে ৪ জন বিদ্রোহী মারা যায় ও ১৫০ জন আহত হয়। ব্যর্থ হয় আনসারদের বিদ্রোহ। ঘটনার পরে শাস্তি হিসেবে দুই হাজার ৪৯৬ জন আনসার সদস্যকে গ্রেপ্তার ও চাকরিচ্যুত করা হয়।
রাইপুর ব্লক মহাবিদ্যালয়

রাইপুর ব্লক মহাবিদ্যালয় হল পশ্চিমবঙ্গের বাঁকুড়া জেলার রাইপুরে অবস্থিত একটি সাধারণ ডিগ্রি কলেজ। ২০১০ সালে প্রতিষ্ঠিত এই কলেজে কলা বিভাগে স্নাতক পাঠক্রম চালু রয়েছে। কলেজটি বাঁকুড়া বিশ্ববিদ্যালয় কর্তৃক অনুমোদিত এবং বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত।
রাইপুর ব্লক মহাবিদ্যালয়ের বিভাগগুলি হল:
স্বামী স্ত্রী (১৯৮৭-এর চলচ্চিত্র)

স্বামী স্ত্রী সুভাষ দত্ত পরিচালিত ১৯৮৭ সালের বাংলাদেশী প্রণয়ধর্মী নাট্য চলচ্চিত্র। এস এস প্রডাকশন্সের ব্যানারে ছবিটি প্রযোজনা করেছেন শাবানা। এতে প্রধান চরিত্রে অভিনয় করেছেন শাবানা, রাজ্জাক, আলমগীর, পারভীন সুলতানা দিতি, রাজীব প্রমুখ।
স্বামী স্ত্রী চলচ্চিত্রটি ১৯৮৭ সালে ৩১ জুলাই বাংলাদেশে মুক্তি পায়। পারভীন সুলতানা দিতি এই ছবিতে সাবিনা চরিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার লাভ করেন।
স্বামী স্ত্রী চলচ্চিত্রের গানের সুর ও সঙ্গীত পরিচালনা করেছেন আলাউদ্দিন আলী। গীত রচনা করেছেন আলাউদ্দিন আলী ও প্রদীপ গোস্বামী। গান রেকর্ড করা হয় বারী রেকর্ডিং স্টুডিওতে। গানে কণ্ঠ দিয়েছেন সাবিনা ইয়াসমিন, সৈয়দ আব্দুল হাদী, ও শামীমা ইয়াসমিন দিবা।
ষষ্ঠীপদ চট্টোপাধ্যায়

ষষ্ঠীপদ চট্টোপাধ্যায় (৯ মার্চ ১৯৪১ — ৩ মার্চ ২০২৩) একজন ভারতীয় বাঙালি শিশুসাহিত্যিক যিনি রহস্য ও গোয়েন্দা কাহিনি লেখার জন্যে খ্যাত। তার সৃষ্ট জনপ্রিয়তম গোয়েন্দাকাহিনি "পাণ্ডব গোয়েন্দা" সিরিজ।
ষষ্ঠীপদ চট্টোপাধ্যায় ২৫ ফাল্গুন, ১৩৪৭ বঙ্গাব্দে (৯ মার্চ ১৯৪১ খ্রিস্টাব্দ) হাওড়া জেলার খুরুট ষষ্ঠীতলায় জন্মগ্রহণ করেন। কিশোর বয়েস থেকেই সাহিত্যসাধনা শুরু হয় তাঁর। ছোটবেলায় অ্যাডভেঞ্চার প্রিয় ছিলেন ও বিভিন্ন জায়গায় সাধু-সন্ন্যাসীর সঙ্গ করেছেন। তাঁর গল্প উপন্যাসে ভ্রমণের ছাপ পাওয়া যায়। রামরাজাতলাতে নিজ বাসভবনে থাকতেন এই সাহিত্যিক।
১৯৬১ সাল থেকে আনন্দবাজার পত্রিকার রবিবাসরীয়'র সাথে যুক্ত হন ষষ্ঠীপদ। তিনি অজস্র রহস্য-রোমাঞ্চ কাহিনি, ভৌতিক গল্প, ভ্রমণকাহিনি লিখেছেন। ১৯৮১ সালে তাঁর সৃষ্ট পাণ্ডব গোয়েন্দার কাহিনি সর্বাধিক জনপ্রিয়তা দেয় তাঁকে। এই কাহিনিগুলি কার্টুন চিত্রে ছোটপর্দাতে পরিবেশিত হয়েছে। পাণ্ডব গোয়েন্দা ছাড়াও প্রাইভেট ডিটেকটিভ অম্বর চ্যাটার্জী, কিশোর গোয়েন্দা তাতার এর অভিযান ইত্যাদি সিরিজ গোয়েন্দা কাহিনী রচনা করেছেন তিনি। তাতারের কাহিনী নিয়ে ২০১৯ সালে নির্মিত হয়েছে গোয়েন্দা তাতার। তাঁর প্রকাশিত গ্রন্থগুলির মধ্যে 'চতুর্থ তদন্ত', 'সোনার গণপতি হীরের চোখ', 'কাকাহিগড় অভিযান', 'সেরা রহস্য পঁচিশ', 'সেরা গোয়েন্দা পঁচিশ', 'রহস্য রজনীগন্ধার', 'দেবদাসী তীর্থ', 'কিংবদন্তীর বিক্রমাদিত্য', 'পুণ্যতীর্থে ভ্রমণ', 'কেদারনাথ', 'হিমালয়ের নয় দেবী' ইত্যাদির নাম করা যায়। দেহাবসানের কিছু পূর্বে তাঁর নিজের চয়ন করা শ্রেষ্ঠ পঁচিশটি অপ্রকাশিত উপন্যাস সংকলন "সেরা পঁচিশ" প্রকাশিত হয়। 
ষষ্ঠীপদ চট্টোপাধ্যায় ২০১৭ সালে শিশুসাহিত্যে তাঁর অবদানের জন্য পশ্চিমবঙ্গ সরকার প্রদত্ত পশ্চিমবঙ্গ বাংলা আকাদেমি পুরস্কার পেয়েছেন।
মাইজভাণ্ডার আহমদিয়া উচ্চ বিদ্যালয়

মাইজভাণ্ডার আহমদিয়া উচ্চ বিদ্যালয় বাংলাদেশের চট্টগ্রাম জেলার একটি শিক্ষাপ্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি উপজেলার লেলাং ইউনিয়ন[দমদমা গ্রামে অবস্থিত।
১৯১৬ সালে এ বিদ্যালয়টি প্রতিষ্ঠিত হয়।
এ বিদ্যালয়ের প্রধান শিক্ষক জনাব আবুল কালাম। এছাড়া আরো ১১ জন শিক্ষক-শিক্ষিকা এ বিদ্যালয়ে কর্মরত আছেন।
বিদ্যালয়ে একটি একতলা এবং একটি তৃতীয় তলা ভবন রয়েছে।
এ বিদ্যালয়ে সহ-শিক্ষা ব্যবস্থা রয়েছে।
আজাইবুল মাখলুকাতি ওয়া গারাইয়িবুল মওজুদাত

ত্রয়োদশ শতাব্দীতে তার লেখা বই 'আজাইবুল মাখলুকাতি ওয়া গারাইয়িবুল মওজুদাত' প্রকাশ করেন। এই বইয়ে আল-কাজউইনি বিশ্বতত্ত্ব বিষয়ে তার মত প্রকাশ করেন। তার মতে আল্লাহ্‌ আকাশকে ধরে রেখেছেন যাতে তা পৃথিবীর উপর না পড়ে যায়। আল-কুর'আনে লেখা আছে আল্লাহ্‌ বলেন, "আমি কি পৃথিবীকে বিছানা বানিয়ে দেইনি? ও পাহাড়সমূহকে পেরেক রূপে গেঁড়ে দেইনি?" [আল-কুর'আন ৭৮:৬-৭] আল-কাজউইনি তার বইয়ে পৃথিবীকে একটি সমতল গোল গ্রহ বলে প্রদর্শন করেন যার চারপাশে আল্লাহ্‌ অনেকগুলো পাহাড় পেরেকের মত গেঁড়ে দিয়েছেন। আর এই পৃথিবীকে বহন করছে এক বিশাল ষাঁড়। এই ষাঁড় দাঁড়িয়ে আছে বাহামূত নামক এক বিশাল মাছের উপর যা এক পাত্র ভরা পানিতে ভাসমান। এই পানির পাত্র বহন করছেন একজন ফেরেশতা বা জ্বীন।
আজাইবুল মাখলুকাতি ওয়া গারাইয়িবুল মওজুদাত (আরবি ভাষায়: عجائب المخلوقات و غرائب الموجودات‎‎, meaning "বিদ্যমান প্রাণী এবং অদ্ভুত জিনিসসমূহর বিস্ময়") ত্রয়োদশ শতাব্দীতে আরবি ভাষায় লিখা এক বিশ্বতত্ত্ব বিষয়ক গ্রন্থ। এর লেখক হচ্ছেন ইসলামি স্বর্ণযুগের একজন ফারসী জ্যোতির্বিজ্ঞানী, জাকারিয়া আল-কাজউইনি যিনি ৬০০ হিজরি/১২০৩ খ্রিষ্টাব্দে জন্মগ্রহণ করেন।
আল-কাজউইনি তার গবেষণার সূত্র হিসেবে পঞ্চাশজন ব্যক্তির নাম উল্লেখ করেন যাদের মধ্যে অধিক ব্যক্তিই ছিলেন প্রাচীনকালের ইতিহাসবিদ এবং ভূগোলবিদগণ। এদের মধ্যে উল্লেখিত ছিলেন আল-ইস্তাখরি, ইবনে ফাদলান,আল-মাসুদি, ইবনে হাওকাল, আল বিরুনি, ইবনে আসির, মোহাম্মদ ইবনে আহমদ শামসুদ্দিন আল-মাকদিসি এবং আল রাযী। যদিও আল-কাজউইনির এই কৃতি জানা-অজানা সূত্র দ্বারা লেখা হয়েছে তবুও তার এই গ্রন্থের শৈলী এবং ভাষা ইসলামি স্বর্ণযুগের পরবর্তী জ্যোতির্বিজ্ঞান ও ভূগোল গবেষণায় প্রভাবিত করে থাকে। আল-কাজউইনির মহাবিশ্ব-বিবরণ পরিপূর্ণভাবে বৈজ্ঞানিক ছিল না কিন্তু এই গ্রন্থের উদ্দেশ্য ছিল বিভিন্ন গল্প ও কবিতা দ্বারা পাঠকদের বৈজ্ঞানিক ব্যাখ্যা দেওয়া ও চিত্তবিনোদন করা।
উনবিংশ শতাব্দীর জার্মানির সেমিটিক ভাষাবিদ কার্ল ব্রোকেলমান এই গ্রন্থকে বলেছেন "ইসলামী সংস্কৃতির সবচেয়ে মূল্যবান মহাবিশ্ব-বিবরণ"। যেহেতু এই আরবি গ্রন্থের তুর্কি, ফারসি ও অন্যান্য ইসলামি ভাষায় অনুবাদ পাওয়া গিয়েছে সেহেতু বলা যায় যে আল-কাজউইনির মহাবিশ্ব-বিবরণ ইসলামি বিশ্বে সবচেয়ে বেশি পড়া হত। অনেক পণ্ডিতগণ এই গ্রন্থের উদ্ধৃত অংশ পশ্চিমা বিশ্বের পাঠকদের কাছে উপস্থাপন করেন। ইসলামি চিন্তার এক পণ্য হিসেবে আল-কাজউইনির আজাইবুল মাখলুকাত - যাকে বলা যায় নাসিরুদ্দিন আল-তুসির মহাবিশ্ব-বিবরণের সমরূপ - এর বৈশিষ্ট্য হল খোদার একত্ব এবং সৃষ্টির একত্বর ধারণা। মহাবিশ্ব হল পরম সত্য বা খোদার প্রকাশ। যখন খোদা আদেশ করেন "হও" তখন মহাবিশ্বের সবকিছুর একটি স্থান এবং তাদের মধ্যে একটি পারস্পরিক সম্পর্ক সৃষ্টি হয়। ইসলামি প্রথায় মানুষের করণীয় হল খোদার সৃষ্টিকে যত সম্ভব তত বোঝা। খোদা হল মহাজাগতিক গঠনের চূড়ান্ত লক্ষ্য। এই আধ্যাত্মিক ধারণাগুলো তাদের ভিত্তি খুজে পায় কুর'আন, হাদিস এবং সে সব বিজ্ঞানে যে সব প্রাক-ইসলামী যুগে গড়ে উঠেছিল এবং যে সব ইসলামি বিশ্বে গৃহীত হয়।
অ্যাসটেরিক্স অ্যান্ড দ্য ফলিং স্কাই

অ্যাসটেরিক্স অ্যান্ড দ্য ফলিং স্কাই (, "তার মাথায় আকাশ ভেঙে পড়ে") হল আলবেয়ার ইউদেরজো রচিত ও অঙ্কিত অ্যাসটেরিক্স কমিক বই ধারাবাহিকের ৩৩শ খণ্ড। ২০০৫ সালের ১৪ অক্টোবর এই বইটি প্রকাশিত হয়।
ইউদেরজো এই বইতেই অ্যাসটেরিক্স ধারাবাহিক শেষ না করার ব্যাপারে দৃঢ়সংকল্প ছিলেন। "ফাইনান্সিয়াল টাইমস" পত্রিকায় দেওয়া এক সাক্ষাৎকারে তিনি বলেন, "না, না, না, এটিই শেষ নয়। এই বইটির প্রচ্ছদটিতে প্রথম অ্যাসটেরিক্স কমিসের প্রচ্ছদপৃষ্ঠাটির ঠিক উল্টো ছবি দেখা গিয়েছে বলে কোনও কোনও সাংবাদিক এমনটাই মনে করেছিলেন। তা অবশ্য দেখা গিয়েছে। কিন্তু তার মাধ্যমে আমি এটা বলতে চাইনি যে এটিই শেষ বই।"
অ্যাসটেরিক্স ধারাবাহিকের পূর্ববর্তী পর্বগুলি মোটামুটি ঐতিহাসিক প্রেক্ষাপটেই রচিত। কিন্তু এই বইতে তার থেকে বেরিয়ে এসে গল গ্রামটির উপর দু’টি প্রতিদ্বন্দ্বী ভিনগ্রহী মহাকাশযানের আবির্ভাব বর্ণিত হয়েছে।
ভিনগ্রহীরা গ্রামে আসার আগে ওবেলিক্স আর অ্যাসটেরিক্স বুনো শুয়োর শিকারে গিয়ে শুকিয়ে কাঠ হয়ে যাওয়া একটি শুয়োরকে দেখে। গ্রামে ফিরে তারা দেখতে পায় গ্রামবাসীরাও মারামারি শুরু করার ঠিক আগের মুহুর্তে সেইভাবেই কাঠ হয়ে গেছে। সৌভাগ্যক্রমে এটাসেটামিক্সই কেবল স্বাভাবিক অবস্থায় ছিলেন। তিনি বলেন, তিনি তার একটু আগেই জাদু পানীয়ের স্বাদ পরীক্ষা করে দেখছিলেন। এতে অ্যাসটেরিক্স বুঝতে পারে, জাদু পানীয়ের প্রভাবেই তারা ওই অদ্ভুত পরিস্থিতির হাত থেকে মুক্ত থাকতে পেরেছে এবং ওবেলিক্স লুকিয়ে গোঁয়ার্তুমিক্সকে একটু জাদু পানীয় খাইয়েছে। অল্পক্ষণের মধ্যেই তারা দেখতে পায় দৈত্যাকার হলুদ একটি গোলকের আকৃতিবিশিষ্ট একটি মহাকাশযান গ্রামের উপরে এসে উপস্থিত হয়েছে। সেই মহাকাশযান থেকে টুন নামে এক ভিনগ্রহী জীব নেমে আসে। সে বলে, সে তার মহাকাশযানে অবতরণ সুইচটি বন্ধ করতে ভুলে গিয়েছিল বলে গ্রামের সবাই ওইভাবে কাঠ হয়ে গিয়েছে। কিছুক্ষণ বাদে মহাকাশযানটি সরে গেলে গ্রামবাসীরা আবার স্বাভাবিক অবস্থায় ফিরে আসে।
দুষ্ট ভিনগ্রহী নাগম্যা আরও বেশি গ্রহ জয় করার জন্য গলেদের "ব্রহ্মাণ্ড-বিখ্যাত" "মহাস্ত্র"টির (এটাসেটামিক্সের জাদু পানীয়) গোপন কথা জানতে ও তা বাজেয়াপ্ত করতে চাইছিল। যদিও সেই অস্ত্রটি ধ্বংস করার উদ্দেশ্য নিয়ে টুন আগেই গল গ্রামে এসে উপস্থিত হয়। শেষে দেখা যায়, জাদু পানীয়টি ভিনগ্রহীদের অনেক পরিকল্পনার ক্ষতিসাধন করছে। নাগম্যা পরাজিত হয়ে পৃথিবী ছেড়ে চলে যেতে বাধ্য হয়। টুনও পৃথিবী ছেড়ে চলে যায়। কিন্তু যাবার আগে সে গ্রামবাসীদের স্মৃতি থেকে তাদের আগমনের ইতিবৃত্ত মুছে দিয়ে যায়। কারণ, জাদু পানীয় তার শারীরবৃত্তের সঙ্গে সঙ্গতিপূর্ণ না হওয়ায় সে যখন সাময়িকভাবে বিশাল আকার ধারণ করেছিল, তখন তাকে যথেষ্ট বিব্রত হতে হয়।
এই বইতে ভিনগ্রহীদের ছবি আঁকা হয়েছে দু’টি আদলে। একদিকে আছে আমেরিকান কমিক বইয়ের সদা-হাস্যমুখ ওয়াল্ট ডিজনি ও ডিসি কমিক্স সুপারহিরোর ধাঁচ, এবং অন্যাদিকে আছে জাপানের ভবিষ্যৎকালীন রোবট ও পোকামাকড়ের আকৃতিবিশিষ্ট ম্যাগনা ধাঁচ।
জাকারিয়া আল-কাজউইনি

জাকারিয়া আল-কাজউইনি হচ্ছেন ত্রয়োদশ শতাব্দীর ইসলামি স্বর্ণযুগের একজন ফারসী জ্যোতির্বিজ্ঞানী। তিনি ইরানের কাজউইন শহরে ৬০০ হিজরি/১২০৩ খ্রিষ্টাব্দে জন্মগ্রহণ করেন। তিনি নবী মুহাম্মাদের একজন বিশিষ্ট সাহাবী আনাস ইবনে মালিকের বংশধর.
ক্যাটরিনা ভনকোভা

ক্যাটরিনা ভনকোভা (১লা ডিসেম্বর, ১৯৮৯ সালে প্রাগে জন্মগ্রহণ করেন) একজন চেক টেনিস খেলোয়াড়।
ভ্যানকোভা তার কর্মজীবনে আইটিএফ সফরে ১৫ টি একক এবং ১১ টি ডাবলসে শিরোপা জিতেছেন। ২০ এপ্রিল ২০১৫ সালে তিনি বিশ্বের সেরা নম্বর ২১৮ র্যাঙ্কিংয়ের সেরা একক স্থানে পৌঁছেছেন। ১৮ ই এপ্রিল ২০১৬ তে ডাবলস র্যাঙ্কিংয়ে তিনি বিশ্বের ১৯২ নম্বর স্থানে উঠে এসেছিলেন।
ভ্যানকোভা তার প্রথম ডাব্লুটিএ সফর করেন মার্কেটা ভন্ড্রোসোভার সাথে ২০১৫ সালের প্রাগ ওপেন ডাবলসে। ক্যাটরিনা বোন্ডেরেনকো ও ইভা হার্ডিনোভের বিপক্ষে প্রথম রাউন্ডে হেরে যায় তারা।